Monitor ● Zo slovenskej tlače ● Apríl (I.) 2014
Víťazstvo Fideszu - Dve tretiny na vlásku - S Viktorom a nikdy inak - Oranžové Maďarsko - Orbána volilo menej ľudí, nový systém ho poistil - Jobbik medzi radikálmi nemá súpera - Fico a Orbán: z bitky je bratstvo - Forint bude čoraz slabší - V. Orbán je majstrom propagandy - Kto nevolil Fidesz, radšej sa k tomu nepriznáva - Zneužitie politickej presily - „Orbánov nacionalizmus len zakrýva mafiánsky štát“ - Pomaďarčený Boh a balatonská keramika: Mix iracionality a nacionalizmu - Právo iba na papieri: Slovák v parlamente bez hlasu
Vybral a zostavil: Imrich Fuhl
http://www.oslovma.hu/01-Imro-Ment/ImroInfo/2014/ImrTSl06.rtf
Páči sa mi to - oslovma.hu - facebook.com/oslovma
Maďarsko porušilo právo Únie, rozhodol Súdny dvor
http://www.sme.sk/c/7163625/madarsko-porusilo-pravo-unie-rozhodol-sudny-dvor.html
SNS: Nárast maďarského extrémizmu hrozí zhoršením vzťahov
http://www.teraz.sk/slovensko/madarsko-extremizmus-sns-danko-nazor/80425-clanok.html
Reakcie na víťazstvo Orbána a jeho Fideszu v parlamentných voľbách
Pozorovatelia OBSE: Vládnemu bloku pomohli zaujaté verejnoprávne médiá, obmedzenia kampane, ako aj skutočnosť, že v kampani sa často prelínala strana s vládou. - Experti OBSE kritizovali zmenu volebného zákona, ktorý bol menený dobrým, ale aj zlým smerom, a bol narušený aj systém bŕzd a protiváh. Pozorovatelia namietali proti narušeniu princípu rovnosti vo volebnom práve zavedením dvojakého volebného procesu v prípade zahraničných Maďarov a problémy zaznamenali aj v prípade volieb národnostných menšín v Maďarsku.
http://www.teraz.sk/zahranicie/reakcie-orban-vitazstvo-volby-madarsko/80371-clanok.html
Orbánove dve tretiny stále visia na vlásku
8. apríla 2014 - (Ivan Drábek - Pravda)
Jeho Fidesz získal parlamentnú väčšinu, akou sa v Európskej únii nemôže pochváliť ani jedna ďalšia strana. Maďarský premiér Viktor Orbán sa však až šiesty deň po nedeľňajších voľbách dozvie, či mu dosiahnuté mandáty vystačia na ústavnú dvojtretinovú väčšinu. Jazýčkom na váhach je jeden z budapeštianskych obvodov, kde kandidát Fideszu vedie pred socialistickou súperkou iba o dvadsať hlasov. Obaja majú už istých vyše dvadsaťtisíc hlasov. Posledné dve tisícky, odovzdané korešpondenčne či s voličským preukazom v inom obvode, bude volebná komisia schopná zrátať až v sobotu. Až vtedy bude jasné, či Fidesz bude mať v snemovni vytúžených 133 poslancov, alebo o jedného menej. Orbán, ktorý už počas volebnej noci označil víťazstvo svojej strany za také obrovské, „až sa nebesá trasú”, sa na včerajšej tlačovej konferencii tváril, že ho zisk ústavnej väčšiny príliš nevzrušuje. „Nepripisujem tomu väčší význam,” komentoval možnosť, keby do dvoch tretín Fideszu chýbal jeden hlas. „Podstatu to nezmení: Maďarsko dospelo k postoju, že máme pokračovať v tom, čo sme začali,” vyhlásil. Podľa politológa Zoltána Kiszellyho to zo strany premiéra nie je iba hraný pokoj. „Prakticky má dve tretiny, aj to aj v prípade, že požadovaných 133 mandátov nedosiahne,” povedal pre Pravdu. „Pri veľmi mnohých ústavných zákonoch sú potrebné dve tretiny z prítomných poslancov. Čiže keď zopár opozičných poslancov bude chýbať, tak už hneď má ústavnú väčšinu. Navyše pri niektorých dvojtretinových zákonoch môže rátať s podporou opozície. Pri právnej harmonizácii s EÚ budú hlasovať za socialisti a liberáli, pri národnopolitických otázkach zase Jobbik. Možné je aj to, že niektorí opoziční poslanci časom vystúpia zo svojich frakcií a ako nezávislí budú podporovať Fidesz,” dodal Kiszelly, podľa ktorého Fidesz je tak blízko k dvom tretinám, že keď bude chcieť pozmeniť ústavné zákony, tak spôsob si nájde. „Politický význam ústavnej väčšine pridáva to, že môže ísť o jedinú vec, o ktorú Fidesz v dôsledku volieb príde,” poznamenal pre Pravdu šéf ústavu Political Capital Péter Krekó. Orbánova strana síce podľa neho prišla od minulých volieb o šesťstotisíc voličov, ale vďaka novým volebným pravidlám, ušitým na jej mieru, to jej dominanciu v budúcom parlamente neovplyvnilo. „Fidesz získal menej hlasov ako vo voľbách v rokoch 2002 a 2006, ktoré prehral, napriek tomu mu to stačilo na suverénne ovládnutie parlamentu,” pripúšťa Kiszelly. Udržanie si ústavnej väčšiny by podľa neho malo pre Orbána predovšetkým symbolický význam. „Posilnilo by ho to smerom navonok, k Bruselu, ale aj dovnútra, voči opozícii,” myslí si Kiszelly. Sám Orbán ráta s pokračovaním skúšky síl s Bruselom. Chystá sa obhajovať reguláciu cien energií pre domácnosti, povolenie nezdanených domácich pálenic, ako aj pripravovaný zákon o pôde, ktorý by obmedzil možnosti cudzincov pri jej kúpe. „To nebude nadnárodná hospodárska politika budujúca Európu, ale taká, aká bola aj v uplynulých štyroch rokoch - dobrá pre Maďarov a slúžiaca ich záujmom,” avizoval premiér v rozhovore pre Hír TV pokračovanie v „oslobodzovacom zápase proti bruselskej byrokracii”. Nové napätie medzi Bruselom a Budapešťou však nemusí byť na programe dňa. „Do májových volieb Európskeho parlamentu budú všetci vyčkávať. Keďže Fidesz teraz vysoko zvíťazil, je pravdepodobné, že získa aj veľkú časť z 21 maďarských euromandátov. V rámci Európskej ľudovej strany bude Fidesz znova silným členom frakcie, a to automaticky zvýši Orbánovu autoritu v Bruseli a oddiali konfrontáciu,” myslí si Kiszelly. Orbánovi sa podľa Kiszellyho v týchto voľbách podarilo položiť základy politického modelu, o ktorom hovoril už pred predchádzajúcimi voľbami. „Fidesz sa stal centrálnym silovým poľom a napravo a naľavo od neho sú strany, ktoré nemajú dosť síl na to, aby ho ohrozili. Orbánova strana tak nerušene bude môcť pokračovať vo svojom hospodárskom kurze a budovaní národa s cieľom vybudovať silné Maďarsko,” tvrdí politológ. Hoci Jobbik získal až vyše pätiny odovzdaných hlasov, čo z neho robí jednu z najsilnejších krajne pravicových strán v Európe, nový volebný poriadok výrazne zvýhodňujúci víťaza mu neumožnil zvýšiť svoje zastúpenie v parlamente oproti stavu spred štyroch rokov, keď dosiahol výsledok o päť percentuálnych bodov horší.
S Viktorom a nikdy inak
8. apríla 2014 - (Peter Schutz - Korzár)
Strana Fidesz a jej vodca Viktor Orbán píšu dejiny parlamentarizmu. Nielen maďarského, ale aj európskeho. V Maďarsku ešte žiadny premiér neobhájil vo voľbách svoju pozíciu (strana MSZP v r. 2006 áno, ale namiesto padlého Medgyessyho nastúpil Gyurcsány). A už vôbec nie ústavnú väčšinu s ústavnou väčšinou, ktorej zisk jednou stranou čo len raz je bezprecedentný v Európe. Fidesz delí od reprízy dvoch tretín z roka 2010 iba jeden chlp, keďže pri sčítanosti 98 percent hlasov má presne 133 mandátov, čo akurát stačí. (Kompletný výsledok bude vzhľadom na listové a cezhraničné hlasovanie až o pár dní.) Skutočnosť, že Fidesz bude ďalšie štyri roky najmocnejšou stranou Európy, nepadla len tak z neba. Ak odhliadneme od Rumunska a Bulharska s balkánskymi špecifikami, Maďarsko je dnes demokraticky ďaleko najdeficitnejšou krajinou EÚ. Tieto voľby si to odniesli prekreslením jednomandátových (kde sa volí väčšinovo) obvodov v prospech vládnej strany, nerovnými podmienkami účastníkov vyplývajúcimi z ovládnutia mediálnej krajiny Fideszom, či nasadením vládnych peňazí a prostriedkov do kampane cez tzv. neziskové organizácie, ktoré propagovali vládu a Fidesz cez štátom objednané a platené inzercie. Aj keď o opozícii - socialistickej či z Jobbiku - sa nedá povedať jedno pekné slovo, prehrali vo voľbách, ktoré boli regulárne, ale nie férové a demokratické. Orbán a Fidesz si cez ústavnú väčšinu vytvorili do nich také „centrálne silové pole” (Orbánova vízia z roku 2009), že tieto voľby by musela prehrať akákoľvek opozícia. Z tohto pohľadu - a bez neho to nejde - už repete Fideszu taký úspech zďaleka nie je. Naopak. Víťazný pokrik Orbána z volebnej noci, že „Maďari ukázali, že sú najjednotnejší národ Európy”, vyznieva pri zisku 44,5 percenta a 60-percentnej účasti len ako ďalšie „ópium ľudu” z úst tohto vodcu. Napriek možnosti hlasovania cezhraničných Maďarov Fidesz stratil oproti roku 700 až 800-tisíc voličov. Je len „zásluhou” kombinovaného volebného systému, ktorý silne favorizuje veľké strany, že i so 45 percentami (v r. 2010 získal 52 %) stojí na prahu ústavnej väčšiny. Lepšie ako v r. 2010 skórovala ľavica na druhom mieste. Dvestotisíc hlasov plus však znehodnocuje, že nepatria samotnej MSZP ako vtedy, ale zoskupeniu piatich strán (vrátane Gyurcsányovej DK) na spoločnej listine. Z čistých stotisíc hlasov navyše sa môže tešiť iba tretí Jobbik. Prekročenie 20 percent (zrejme až 21) robí zo strany Gábora Vonu najsilnejšiu radikálnu antisystémovú stranu v celej Európe. Najsilnejšiu, ale nie najvplyvnejšiu. Orbán totiž Jobbik k vládnutiu nepotrebuje, pričom väčšmi ignorovať a utláčať opozíciu, než predviedol Fidesz v období 2010-2014, už ani nie je možné. (Fico by mohol ísť do Pešti na školenie.) Výsledok z Maďarska neveští nič dobrého ani pre Slovensko. Dve tretiny susedov, 65 percent, sadli na lep „soft” (Fidesz) a „hard” (Jobbik) verzii národného populizmu, čo zakladá riziká pre región, o ktorých už sme písali po voľbách 2010 i pred nimi. Polemiky, že prečo sa zatiaľ hrozby nenaplnili, sú úplne jalové a od veci, keďže ich zadržiava súhra okolností, ktorých dlhodobá trvanlivosť je mimo každej reality.
Keď už Orbán nebude mať kde brať
8. apríla 2014 - (Peter Morvay - Sme)
Viktor Orbán získal ďalšie štyri roky, aby si Maďarsko dotvoril podľa svojich potrieb a na svoj obraz. Je prakticky podružné, či Fidesz formálne opäť získa dve tretiny mandátov, alebo mu k tomu jeden bude chýbať. Toho jedného poslanca si kedykoľvek kúpi z radov opozície, najmä z Jobbiku. Symbolicky to však jedno nie je. V trúbení víťazných fanfár zanikne fakt, ktorý Orbánovu stranu vážne znepokojuje. To, aby táto nepríjemná skutočnosť zanikla, je napokon aj dôvod, prečo fanfáry tak revú. Fidesz urobil na maximalizáciu svojho víťazstva všetko a bez akýchkoľvek zábran. Minul za štyri roky na permanentnú propagandu z verejných peňazí desiatky miliónov eur, kampani podriadil ekonomickú politiku a z hry často brutálnymi spôsobmi vyradil drvivú väčšinu kritikov i kontrolných mechanizmov. Slovensko takéto neférové a zmanipulované voľby po roku 1989 nikdy nezažilo, ani za najtvrdšieho mečiarizmu. Napriek tomu všetkému získal Fidesz o šesť percent menej hlasov než pred štyrmi rokmi. Za to, že vôbec skončil okolo ústavnej väčšiny a zdanlivo rovnako ako pred štyrmi rokmi, vďačí len novému volebnému systému, ktorý mu pomáhal ešte viac než vtedy. Druhá Orbánova vláda však „prežrala” väčšinu rezerv, vďaka ktorým dokázala ako-tak udržiavať zdanie ekonomickej prosperity alebo aspoň zakrývať stagnáciu a spomaľovať úpadok. Ďalšie štyri roky orbánovského modelu bude čoraz ťažšie financovať, ak ho vôbec bude z čoho financovať. Zapredanie sa Moskve s tým úzko súvisí, ruská pôžička na dostavbu jadrovej elektrárne má byť tou injekciou do ekonomiky, ktorá aspoň krátkodobo nahradí doterajšie zdroje. Lenže nebude stačiť. Ak Fidesz po štyroch rokoch, keď ešte bolo z čoho kradnúť a rozdávať, skončil horšie, čo ho čaká po ďalších štyroch rokoch, keď už asi nebude z čoho jeho mocenský model zaplatiť? Ak bude chcieť zabrániť prehre, bude musieť svoj autoritársky režim utužiť ešte viac. Nič nenasvedčuje tomu, že by teraz už len chcel konsolidovať svoju moc a pomery v krajine a že by sa odteraz snažil viac držať späť. Skôr naopak, bude sa ešte horúčkovitejšie snažiť zabetónovať pri moci, likvidovať zvyšky slobodných médií a najmä celú krajinu porciovať medzi svojich. Aby, až voľby predsa len prehrá, sa už čo najviac vecí nedalo vrátiť do pôvodného stavu.
Oranžové Maďarsko
To, že sa Jobbik v 46 volebných obvodoch (zo 106) umiestnil na druhom mieste, výrazne ukazuje na vzrast vplyvu krajnej pravice.
8. apríla 2014 - (Štefan Markuš - Pravda)
O volebnom víťazstve Viktora Orbána málokto pochyboval, aj keď ústavná väčšina bude závislá od jedného mandátu. Fidesz pokladá zisk 133 mandátov za úspech. Orbánovo víťazstvo v roku 2010 je oproti dnešnému približne o päť percent slabšie. Úbytok hlasov o vyše 650-tisíc nie je veľkým prekvapením. Víťazstvo si Fidesz zabezpečil prezieravo, najmä úpravou volebného zákona. Z platných zaregistrovaných zahraničných Maďarov (62 754) 95,37 percenta hlasovalo za Fidesz, 2,3 percenta za Jobbik, 1,23 percenta za Zomknutie a 0,44 percenta za LMP. Sándor Révész z denníka Népszabadság tvrdí, že ak by voľby prebiehali podľa starého volebného zákona, potom by pri tohtoročnej nízkej účasti (pod 61 percent) Fidesz dvojtretinovú ústavnú väčšinu nedosiahol. V Európe je viac krajín, kde volebné víťazstvo okolo 45 percent jednej strany ústavnú väčšinu ešte nezaručí. Prečo to v Maďarsku je možné, je politologický problém, ktorý úspešne vyriešil Orbán. Ľavicovo-liberálne Zomknutie (Maďarská socialistická strana, Spolu 2014, Dialógom za Maďarsko, Demokratická koalícia a Maďarskí liberáli) sa umiestnilo na druhej priečke. Čakali na zázrak, ktorý sa nekonal. Dosiahli približne taký výsledok ako koalícia Maďarská socialistická strana a Maďarské demokratické fórum v roku 2010. Zisk 38 mandátov znamená neúspech. Cieľ „Vymeniť vládu!” bol od počiatku chimérou. Rozdelenie poslancov do parlamentných frakcií môže Zomknutie rozbiť. Veľkými ambíciami sa prezentovala ultrapravicová strana Jobbik (Hnutie na lepšie Maďarsko). Predseda jedinej euroskeptickej strany Gábor Vona sebavedome ohlasoval, že budú zostavovať vládu. Kritizoval volebné programy Fideszu, Zomknutia aj LMP (Politika môže byť iná). Ohromoval vyhláseniami, že jedine Jobbik to mieni s Maďarskom dobre. Výsledok je však pre stranu sklamaním, i keď presvedčila 20 percent voličov a v parlamente ju budú zastupovať 23 poslanci. Analytici v Maďarsku hodnotia výsledok Jobbiku skôr rozporne. Skutočnosť, že sa v 46 jednomandátových volebných obvodoch (zo 106) umiestnila na druhom mieste, výrazne ukazuje na vzrast vplyvu krajnej pravice. Nepochybne politika Jobbiku je v spoločnosti čoraz viac akceptovateľná. Sám Vona vyhlásil, že sú najsilnejšou radikálnou národnou stranou v Európe a že v roku 2018 voľby vyhrajú. Ľavicový politik na sebavedomú rétoriku však reagoval plačlivo: „Jedno oko mi slzí pre náš neúspech, druhé plače pre vzostup neonacizmu.” (Tibor Szanyi) Zo strany víťazov znie hlas, ktorý marginalizuje obavy zo smerovania k pravicovému extrémizmu. „Narastajúci vplyv Jobbiku neznamená hrozbu nacionalizmu, ale svedčí o slabom výkone ľavicových liberálov,” počuť zo stredne pravicového spektra. Šťastne skončila strana LMP. Voliči ju zastavili práve na prahu zisku piatich percent. Prišla približne o toľko voličov, koľko si stihlo k sebe prelanáriť Zomknutie. Orbán voličom pripomínal rok 2002, keď Fidesz vyhral voľby, no stratil koaličných partnerov. Teraz nič nenechal na náhodu. Vďaka zrušeniu moratória jeho strana v kampani burcovala do poslednej hodiny. Orbánov odkaz v oranžovej farbe „Len Fidesz!” bol viditeľný všade a zaberal azda viac ako korupčné kauzy ľavicovej opozície. Voľby boli podľa vodcu socialistov Attilu Mesterházyho zorganizované nečesme. Orbán mu kontroval: „Všetky pochybnosti sa rozplynuli. Zvíťazili sme. Maďarsko je dnes znova miestom, kde sa oplatí žiť, pracovať a založiť si rodinu. Pán Boh rozhodne, či si to zaslúžime.” Nuž, Európa sa asi bude čudovať. Buď sa budeme tešiť, alebo obávať. Všetko nám ukáže plynúci čas. Alebo žeby sám Pán Boh?
Jobbik medzi radikálmi nemá súpera
8. apríla 2014 - (Miriam Zsilleová - Sme)
Pred štyrmi rokmi jej dalo hlas takmer 16 percent Maďarov a mnohí predpovedali, že strana, ktorá je otvorene antisemitská a jej polovojenská Maďarská garda pochoduje na Rómov, bude na jedno volebné použitie. Jobbik, Hnutie za lepšie Maďarsko, svoj úspech nielen zopakoval, ale našiel ešte viac voličov. Podľa neoficiálnych výsledkov získal takmer 21 percent hlasov. Ostáva treťou najsilnejšou stranou v maďarskom parlamente, ale najsilnejšou radikálnou stranou v Európe.
Predbehli Slobodných
„Niet pochýb, že Jobbik bude jednou z najsilnejších krajne pravicových strán v Európe, čo je pozoruhodné, pretože je to tiež jedna z najextrémnejších krajne pravicových strán v Európe,” povedal pre Reuters Cas Mudde, odborník na medzinárodné vzťahy z americkej univerzity v Georgii. Doteraz boli najúspešnejší rakúski krajne pravicoví Slobodní Heinza-Christina Stracheho, ktorých v lanských septembrových voľbách volilo 20,5 percenta Rakúšanov. Oficiálne chce Jobbik viac pracovných miest pre Maďarsko, chce si poradiť so štátnym dlhom, znížiť kriminalitu a žiada referendum o členstve v Únii. Predseda strany Gábor Vona, ktorý pracoval aj ako čašník a stavebný robotník za minimálnu mzdu, rád hovorí, že pozná problémy obyčajných ľudí. Strana študovaného právnika a psychológa však chce kriminalitu, ktorú pripisuje výhradne Rómom, riešiť aj opätovným zavedením trestu smrti.
Príliš extrémny
Jobbik, ktorý vznikol v roku 2003, doma oslavuje. V Európe sa mu však vyhýbajú aj krajne pravicové strany. Keď v novembri minulého roka ohlásili francúzsky Národný front Marine Le Penovej a holandská Strana slobody Geerta Wildersa spoločný postup v májových voľbách do Európskeho parlamentu, vymenovali tri strany, ktoré medzi sebou nechcú alebo sú otvorene rasistické. Boli to Britská národná strana, nemecká neonacistická NPD a práve maďarský Jobbik. Aj extrémistom v Európe prekážajú protirómske pochody a útoky súdom zakázanej Maďarskej gardy či odhalenie pamätníka pre Miklósa Horthyho, bývalého maďarského regenta a kolaboranta s nacistami.
Fico a Orbán - Z bitky je bratstvo
8. apríla 2014 - (Miroslav Kern / pm - Sme)
Najskôr medzi nimi bolo napätie, dnes majú pracovný vzťah politikov, ktorí presne vedia, na čom sa dohodnú. Premiéri Robert Fico zo Smeru a Viktor Orbán z Fideszu spolu hovoria a nič na tom nezmenilo ani to, že jeden sa prezentuje ako ľavičiar, druhý ako pravičiar, a ani to, že obaja hrajú voličom na národnú nôtu.
Poučili sa
Fico oficiálne výsledky volieb v Maďarsku nekomentoval a pre SME sa opäť odmietol vyjadriť. Keď v roku 2006 nastupovala jeho prvá vláda, v ktorej boli aj SNS a HZDS, v Maďarsku to vyvolalo zdesenie a obavy o maďarskú menšinu u nás. Najviac bolo počuť Orbánov Fidesz, sťažoval sa na vulgárneho šéfa SNS Jána Slotu. Smer pre Orbána v roku 2009 zvolal schôdzu parlamentu. Nepáčil sa mu výrok, že v eurovoľbách ide o to, koľko maďarských poslancov bude v Bruseli obhajovať záujmy Maďarov z Karpatskej kotliny. Fico hovoril o „nezodpovednej nacionalistickej rétorike” Fideszu či „nebezpečnej a neeurópskej politike, ktorá pramení v ideológiách minulého storočia”. Ešte v roku 2010 označil Orbánovu stranu ako „veľkomaďarskú a šovinistickú”. Psychiater a expert na slovensko-maďarské vzťahy Péter Hunčík hovorí, že prvé Ficovo obdobie sa s terajším nedá porovnať, keďže v rokoch 2006 až 2010 išlo o koalíciu s SNS. Teraz sa ani jeden premiér nechce dostať v otázkach menšín do sporu s Európskou úniou. „Obaja vedia, že sa menšinové problémy prísne monitorujú.”
Spory sa utíšili
Vzťahy sa znormalizovali po nástupe druhej Ficovej vlády a po polovici Orbánovho volebného obdobia, ktorý voľby vyhral v roku 2010. Keď sa stretli tri týždne po nástupe druhej Ficovej vlády vo Varšave počas čínsko-východoeurópskeho summitu, sporné témy vynechali. „Riešeniu ťažkých otázok napomôžu spoločné úspechy, preto sa na rokovaniach dostali do popredia záležitosti odsúdené na úspech či závisiace od dobrej vôle,” vravel Orbán. Taktiky držať sa nekonfliktných tém sa odvtedy držia. „Skôr to bolo o témach, ktoré nás zbližujú, ako rozdeľujú,” pochvaľoval si krátko na to Fico rozhovor s Orbánom na futbalovom zápase Slovan Bratislava - Videoton Székesfehérvár. Reč bola skôr o futbalových štadiónoch než o veľkej politike. „Keď mám pomenovať krajinu a premiéra, ktorý je najúspešnejší v boji s krízou, budem musieť spomenúť na prvom mieste Roberta Fica a Slovensko,” vravel Orbán v októbri 2012, keď spolu otvárali Slovenský dom v obci Mlynky, o ktorý predtým miestni krajania prišli. Obaja sa vyhýbali komentárom o tom druhom počas predvolebných kampaní. Dva dni pred druhým kolom prezidentských volieb u nás sa stretli v Maďarsku na oslave prepojenia siete plynovodov a podávali si ruky.
SMK gratuluje a verí
Špecifickou záležitosťou vzájomných vzťahov sú postoje našich menšinových strán. Predseda SMK József Berényi víťazstvo Fideszu oslavoval priamo v budapeštianskej centrále Fideszu s väčšinou lídrov menšinových strán z krajín susediacich s Maďarskom. „Opätovné získanie dvojtretinovej väčšiny hodnotíme ako historický úspech. Veríme, že Fidesz, ktorý získal opäť silný mandát, a oslabený Smer nájdu spoločné riešenie pre otvorené otázky Maďarov na Felvidéku, ako sú dvojaké občianstvo, prípad Hedvigy Malinovej či podpora zachovania a rozvoja Maďarov na Slovensku,” napísal Berényi na stránke SMK, ale len v jej maďarskej verzii. Most-Híd od založenia strany nie je pre Fidesz partnerom, no šéf strany Béla Bugár Orbánovi k výhre v stanovisku strany gratuloval s dodatkom, že dúfa, že Fidesz svoj potenciál využije v prospech slovensko-maďarských vzťahov.
Slovensko-maďarské spory
- spor o dostavbu sústavy vodných diel Gabčíkovo-Nagymaros trvá takmer 25 rokov,
- proti maďarskému zákonu o dvojakom občianstve sa Slovensko bránilo „protizákonom” od Smeru,
- po prípade Hedvigy Malinovej sa zhoršili vzťahy a za prvej Ficovej vlády sa špekulovalo o úlohe maďarskej tajnej služby,
- stále nie sú vyriešené spory o používaní jazykov menšín,
- súkromné návštevy maďarských politikov na Slovensku občas vyvolajú napätie.
Dzurinda o Orbánovi: Bolo to na priateľstvo
8. apríla 2014 - (knm - Sme)
O Viktorovi Orbánovi hovorí bývalý premiér a šéf diplomacie Mikuláš Dzurinda: „Snažil som sa ho presvedčiť, že zákony by sa mali prijímať po dohode a nie proti vôli susednej krajiny.”
- Roky sa s Orbánom poznáte. Zo začiatku ste mali veľmi dobré vzťahy. Dokonca sa o ňom hovorilo ako o vzore pre pravicu.
- Nehovoril by som, že bol vzorom. Spočiatku to vyzeralo na priateľstvo. Obaja sme športovci - síce on futbalista a ja bežec. Raz sme chceli zabehnúť preteky cez most Komárno Komárom. Spomínam si, že sme boli na koncerte Bohdana Warchala v Budapešti a s manželkami sme mali po koncerte veľmi príjemnú večeru. Spočiatku to vyzeralo, že náš vzťah bude nielen profesionálny, ale aj možno nadštandardne politicko-priateľský.
- Prečo sa to zmenilo? Potom ste s ním mali len pracovné vzťahy.
- K vážnejšiemu nedorozumeniu došlo, keď sa mi ho nedarilo odhovoriť od takzvaného statusového zákona. Vycítil som, že niektoré legislatívne návrhy z maďarskej strany by mohli mať cezhraničné účinky. Snažil som sa ho presvedčiť, že takéto zákony by sa mali prijímať po vzájomnej dohode a nie proti vôli susednej krajiny.
- Brali ste ho ako šikovného politika? Populistu?
- Pomenovaniam by som sa vyhýbal aj pre to, že stále spolupracujeme na pôde Európskej ľudovej strany, ale aj preto, že to niekedy zlyháva. O tom, že je šikovný politik, som nemal najmenšie pochybnosti. Presvedčil o tom najmä po porážke, keď ho mnohí odpisovali. Dokázal sa pozviechať a vyhrať opäť aj po týchto štyroch rokoch. Je to šikovný politik s charizmou. O tom niet pochýb.
- Nadraďuje národné záujmy nad regionálne?
- Politik, ktorý má rád remeslo, prichádza s víziami, programom. Nechcem hovoriť zaňho, ale to, že sa mu podarilo vzbudiť národnú hrdosť, presvedčiť občanov, že je vodca a dokáže chrániť národné záujmy, o tom niet pochýb. Za jeho úspechom treba hľadať aj obsah jeho politiky, hoci ten môžeme každý hodnotiť svojimi očami.
Orbána volilo menej ľudí, nový systém ho poistil
8. apríla 2014 - (Peter Morvay - Sme)
Staronový maďarský premiér Viktor Orbán nazval svoje nedeľňajšie volebné víťazstvo ohromujúcim a rekordným. Vládna strana Fidesz bude moc v krajine opäť naozaj držať pevne v rukách. V skutočnosti však Fidesz (spolu so svojím len formálne existujúcim príveskom - kresťanskými demokratmi) zaostal za vlastným výsledkom z roku 2010. Pri hlasovaní na stranícke listiny získal včera Fidesz 44,5 percenta, kým pred štyrmi rokmi 52,7 percenta.
Útok na ústavnú väčšinu vďaka novému systému
V roku 2010 to Fideszu vynieslo 68,1 percenta parlamentných mandátov (263 z 386 miest väčšieho parlamentu). Včera podľa neoficiálnych údajov získal pravdepodobne 66,8 percenta (133 kresiel v menšom 199-člennom parlamente). Tento výsledok však nie je konečný, viac ako jedno percento hlasov totiž stále nie je spracovaných. A práve ten jeden mandát, ktorý by Fideszu zaistil tesnú dvojtretinovú ústavnú väčšinu, je stále neistý. To, že Fidesz napriek výrazne menej hlasom získal takmer rovnaké parlamentné zastúpenie, zapríčinil nový volebný systém, ktorý presadil. Ešte viac tým v kombinovanom maďarskom volebnom systéme posilnil väčšinové prvky maximalizujúce zisky najväčšej strany a znevýhodňujúce jej roztrieštenú opozíciu. V novom systéme sa už väčšina mandátov obsadzuje v jednomandátových obvodoch (106 z 199). Fidesz navyše zrušil druhé kolo, pred ktorým by sa ostatné strany v boji za jednomandátové obvody mohli spojiť proti jeho kandidátovi. Podľa nového systému už v prvom kole vyhráva ten, čo získa najviac hlasov. Vďaka tomu vyhral v neďeľu kandidát Fideszu v 96 jednomandátových obvodoch, opozičná koalícia Zmena vlády len v desiatich a extrémistický Jobbik v žiadnom. Pri zvyšku mandátov, ktoré sa rozdeľujú podľa pomerného systému na základe hlasov odovzdaných na stranícke listiny, sa tiež posilnili prvky zvýhodňujúce víťaza volieb.
Najviac stratil Jobbik
Fidesz si tak zaistil, aby aj z menej hlasov dokázal pre seba vyťažiť viac. Ostatní naopak na tomto systéme ešte viac strácali. Koalícia ľavicových a liberálnych strán Zmena vlády s dominantnými socialistami dostala 26 percent hlasov, v parlamente však bude mať len 19 percent mandátov. Najviac na novom systéme stratil krajne pravicový Jobbik, ktorý získal 20,5 percenta hlasov, v parlamente však bude mať len 11,6 percenta poslancov. Strana Politika môže byť iná získala 5,3 percenta hlasov a to znamená 2,5 percenta poslancov. Pre ňu je však i toto veľký úspech, lebo podľa prieskumov nemala postúpiť vôbec.
Menšinoví Maďari volili Fidesz
V týchto parlamentných voľbách po prvý raz masovo hlasovali príslušníci maďarských menšín zo susedných štátov, ktorí získali maďarské občianstvo a hlasovacie právo na základe Orbánovho zákona o dvojakom občianstve. Samostatne sú vo volebných štatistikách uvedení len tí z nich, ktorí hlasovali korešpondenčne. Až 95,4 percenta z týchto asi 63-tisíc ľudí dalo svoj hlas Fideszu. Hlasy nových maďarských občanov nakoniec rozhodnú len o jednom či dvoch mandátoch, mnohí z nich totiž vyplnili hlasovací lístok zle. Práve jeden mandát však dnes rozhoduje o tom, či Fidesz získa dvojtretinovú väčšinu.
Bez programu
Ako Viktor Orbán s víťazstvom naloží, zatiaľ tuší pravdepodobne len on sám. Fidesz nemal pred voľbami žiadny zverejnený predvolebný program, neprišiel so žiadnymi konkrétnymi sľubmi, čo podnikne, ak zostane pri moci. Orbán aj včera na tlačovke pre zahraničné médiá zdôraznil, že jediným programom Fideszu je: „Pokračujeme.” Vyhol sa všetkým otázkam týkajúcim sa ďalších možných krokov vlády. „Ani si nevšimnete, či je to nová, alebo stará vláda,” povedal napríklad k zloženiu nového kabinetu.
Maďarsko chce zachovať bankovú daň
http://ekonomika.sme.sk/c/7162918/madarsko-chce-zachovat-bankovu-dan.html
Orbánov Fidesz vyhral, môže a nemusí mať ústavnú väčšinu
7. apríla 2014 - (čtk)
Takmer konečné výsledky nedeľňajších parlamentných volieb v Maďarsku potvrdzujú víťazstvo vládnuceho Maďarského občianskeho zväzu (Fidesz) premiéra Viktora Orbána. Jedinou neznámou ostáva, či strana v koalícii s kresťanskými demokratmi skutočne obhájila aj ústavnú, teda dvojtretinovú väčšinu. Doteraz sa predpokladá, že ústavnú väčšinu Orbán tesne získal, ale v prípade straty jedného kresla by o ňu mohol prísť Na konečný oficiálny výsledok si bude musieť počkať možno aj niekoľko dní, uviedla agentúra DPA. Po sčítaní približne 99 percent odovzdaných hlasov získali konzervatívci 44,36 percenta hlasov a v novom parlamente s 199 miestami by mali obsadiť 133 poslaneckých kresiel, uviedol maďarský denník Népszabadság. Na druhom mieste skončila ľavica (Maďarská socialistická strana) s 25,89 percentami, čo je v prepočte 38 mandátov. Nasleduje pravicovo-radikálne Hnutie za lepšie Maďarsko (Jobbik) s 20,46 percentami, čo znamená 23 kresiel. Do parlamentu tesne prešla ešte ekologická formácia Je možná iná politika, ktorá získala päť poslancov. Hoci o stranách v parlamente je už jasno, na oficiálne potvrdenie Orbánovej ústavnej väčšiny treba ešte počkať. Oznámenie konečného výsledku totiž závisí od sčítania hlasov, ktoré ľudia odovzdali mimo svojho trvalého bydliska. Kľúčovým je pre Fidesz podľa DPA budapeštiansky volebný okrsok číslo pätnásť, kde mal nad opozičnou kandidátkou v pondelok dopoludnia zatiaľ náskok 22 hlasov. Ak by tu nakoniec neuspel, tak Fidesz nebude mať väčšinu, s ktorou by bez ďalších partnerov mohol meniť aj ústavu. Viktor Orbán svoje volebné víťazstvo oznámil už v nedeľu večer. Voľby podľa neho ukázali, že Maďarsko je najjednotnejšia krajina v Európe. „Všetky pochybnosti a neistoty sa rozptýlili. Vyhrali sme,“ uviedol Orbán pred davom svojich stúpencov. „Je pred nami nová a skvelá éra. Pozývam maďarských občanov, aby do tejto éry vstúpili spoločne s nami s cieľom urobiť z Maďarska skvelú a úspešnú krajinu,“ dodal staronový premiér. Šéf socialistov Attila Mesterházy výsledok hlasovania uznal, Orbánovi však pogratulovať odmietol. Podľa Mesterházyho sa voľby konali podľa „neférových pravidiel“. Orbánova opozícia totiž kritizuje nový volebný zákon zvýhodňujúci najsilnejší stranu, ktorý bol vraj Fideszu „ušitý na mieru“. Maďarskí voliči podľa nových pravidiel vyberali 106 poslancov väčšinovým spôsobom v jednomandátových obvodoch (doteraz to bolo 176) a 93 poslancov pomerným spôsobom na základe celoštátnych straníckych kandidátok. Nový jednokomorový parlament tak bude mať 199 poslancov namiesto doterajších 386. Volebná účasť predstavovala 61,2 percenta, čo je o viac ako tri percentuálne body menej, než koľko ľudí sa zúčastnilo prvého kola parlamentných volieb pred štyrmi rokmi. Prvýkrát na základe nového volebného zákona hlasovalo tiež asi 200-tisíc Maďarov žijúcich v susedných krajinách. Tí podľa DPA odovzdali hlas väčšinou Orbánovi, ktorý im pred tromi rokmi umožnil získať maďarské občianstvo aj bez podmienky trvalého bydliska v Maďarsku.
Orbán má oproti Slovensku výhodu
8. apríla 2014 - (Katarína Kováčiková - Hospodárske noviny)
Štyri roky maďarskej vlády Fidesz odniesli z našej krajiny maďarské investície. Aj takto sa odzrkadlila politika vládneho Fideszu na čele s Viktorom Orbánom na slovenskej ekonomike. „Firmy, ktoré boli založené podnikateľmi z Maďarska v Dunajskej Strede, od roku 2010 postupne znižovali svoje aktivity na Slovensku a nakoniec už nevykonávajú žiadnu podnikateľskú činnosť,” povedal pre HN Zoltán Hájos, primátor Dunajskej Stredy. Dôvod ich odchodu vidí v zmene podnikateľského prostredia v oboch krajinách. Slovensko v tomto boji však prehráva.
Zahraniční investori nás nechcú
Aj napriek tomu, že ekonomicky na tom nie je Maďarsko najlepšie a v rámci zahraničných investícií neprekonáva očakávania, stále je na tom lepšie ako Slovensko. „Výhody Maďarska voči Slovensku vidíme v jednoduchom spôsobe registrácie na daň z pridanej hodnoty,” vysvetľuje Lukáš Lóci, analytik spoločnosti Capital Markets. Daň z príjmu právnických osôb totiž predstavuje 10 percent, a to v prípade, ak má spoločnosť ročný obrat 500 miliónov forintov (asi 1,62 milióna eur). Ak túto sumu firma prekročí, odvádza na dani 19 percent. Na druhej strane, Slovensko od svojich podnikateľov vyberá až 22 percent. Presvedčil sa o tom aj primátor Dunajskej Stredy, keď ho navštívili francúzski podnikatelia, ktorí hľadali miesto pre svoje podnikanie. Plánovali totiž svoju aktivitu z Francúzska premiestniť do strednej Európy, pričom v hre boli Slovensko, Maďarsko a Rumunsko. „Žiaľ, vybrali si Maďarsko, priemyselný park pri Tatabányi,” dodáva dunajskostredský primátor Zoltán Hájos.
Sťahovanie maďarských podnikov
Ešte v roku 2010 vyhlasoval maďarský premiér Viktor Orbán, že vráti firmy zo Slovenska späť do Maďarska. Či už stiahnutím celej firmy alebo jej slovenských subdodávateľov. Ambiciózny plán však nevyšiel. V roku 2012 totiž klesali investície do Maďarska, a to štvrtý rok za sebou. Krajina sa tak ocitla na chvoste východoeurópskych krajín v objeme investícií. Aj preto sa Orbánova rétorika zmenila. V minulom roku tiež loboval za zahraničné investície, čím sa snažil presvedčiť Maďarov o jeho vôli ochraňovať suverenitu štátu. „Od nového vládneho obdobia sa dá očakávať lepší vzťah vlády s podnikateľmi, zmiernenie negatívneho postoja voči medzinárodným spoločnostiam a snahu o zameranie sa na podporu ekonomického rastu krajiny,” dodáva Lukáš Lóci.
Maďarský priemysel vo februári rástol
http://ekonomika.sme.sk/c/7163471/madarsky-priemysel-vo-februari-rastol.html
Forint bude čoraz slabší
Politológ z Filozofickej fakulty Univerzity Komenského Zsolt Gál pre HN
8. apríla 2014 - (Tomáš Nejedlý - Hospodárske noviny)
- Aký vplyv na slovenskú ekonomiku bude mať víťazstvo Viktora Orbána a jeho Fideszu v parlamentných voľbách?
- Problém je, že Fidesz žiadny program nemá. Pred štyrmi rokmi išli do volieb s programom bez konkrétnych sľubov, ktoré bolo možné odpočítať, no do týchto volieb išli úplne bez programu. Môžeme teda hádať na základe toho, čo Fidesz robil štyri roky pri moci a na základe volebných sloganov „Chceme pokračovať”, „Dajte nám šancu pokračovať”.
- Čo teda môžeme očakávať?
- Vláda v minulosti prijímala nesystémové rozhodnutia na zaplátanie deficitu, vyrubila osobitné dane v odvetviach od maloobchodu cez energetiku, telekom a bankovníctvo a neskôr z tých dočasných daní urobila dane stále a dokonca ich zvýšila. Alebo vláda nariadila, že cigarety môžu predávať len firmy s licenciou, ktorú následne získali najmä ľudia blízki vládnej strane. Keď sa neskôr zistilo, že nová situácia nevyhovuje silným lobistom, tak parlament opäť zmenil pravidlá hry a zakázal predaj pri hypermarketoch a čerpacích staniciach. Alebo zaplátali dieru v rozpočte zoštátnením dôchodkov z druhého piliera. To vytvára mimoriadne nestabilné a nepredvídateľné prostredie. Nikto nevie, kto bude zajtra na rade, či už ako obeť zoštátnenia alebo rozdávania trafík.
- Dotkne sa to aj slovenských firiem, ktoré podnikajú v Maďarsku?
- Pokiaľ ide o osobitné dane, nemáme slovenské nadnárodné firmy podnikajúce v „postihnutých” odvetviach v Maďarsku, takže slovenské firmy by to nemalo zasiahnuť. Navyše drobné podniky majú v Maďarsku nižšie dane a administratívnu záťaž ako u nás na Slovensku, korporátna daň pre malé a stredné firmy je len desať percent. Skôr by som povedal, že vplyv bude makroekonomický. Krajina stagnuje alebo rastie len pomaly a ten vzájomný obchod nie je taký veľký, ako by mohol byť, na Slovensko nepríde toľko turistov, vzájomný obchod sa nezväčší. Bude to mať makroekonomické dosahy, nebude sa to týkať konkrétnych slovenských firiem a investícií.
- V uplynulých štyroch rokoch sme boli svedkami viacerých vĺn nákupnej turistiky na južnom Slovensku. Bude sa forint opäť oslabovať?
- Áno, maďarský forint po nástupe Viktora Orbána sa viackrát výrazne oslabil a hoci momentálne je na pomerne vysokej úrovni, oslabovanie meny bude zrejme ďalej pokračovať. Ak padne výraznejšie, bude to opäť znamenať nákupnú turistiku na južnom Slovensku.
- Aký vplyv bude mať staronová politická garnitúra na cezhraničné projekty medzi Slovenskom a Maďarskom?
- Cezhraničná spolupráca bude pokračovať - môžeme očakávať budovanie nových ciest či nových mostov. Veľké projekty sa dajú dobre predať na oboch stranách a obe vlády na to môžu získať peniaze z eurofondov, takže je to ekonomicky výhodné. Mal by sa postaviť druhý most pri Komárne, myslím si, že bude pokračovať aj výstavba takzvaných ipeľských mostov. Najviac asi chýba dokončenie diaľničného prepojenia Bratislavy a Košíc cez Maďarsko. Ide o dva krátke úseky diaľnice na západe chýba pár kilometrov k Mosonmagyaróváru, ktoré nie je maďarská strana schopná dostavať už 15 rokov, a potom 60 kilometrov od Miškovca na slovenskú hranicu pri Košiciach. Toto by bolo pre Slovákov asi najžiadanejšie, ale neviem, či sa to naplní, pretože hoci sa s tým dlhodobo ráta, nie je to medzi prioritami maďarskej vlády.
- Opozícia neuspela. Darilo by sa slovenskej ekonomike lepšie v prípade výhry ľavicovo-liberálneho bloku?
- Ich program bol dosť populistický. Keby vyhrali a tie sľuby začali napĺňať, znamenalo by to pre rozpočet Maďarska vážne problémy. Koalícia piatich strán napríklad sľubovala, že zvýši minimálnu mzdu na stotisíc forintov v čistom, teda takmer 330 eur, zníženie cien základných potravín alebo 24-tisíc forintov na lieky dôchodcom nad 65 rokov s najnižšími dôchodkami.
Vláda Fideszu pomôže nášmu juhu
8. apríla 2014 - (Tomáš Nejedlý - Hospodárske noviny)
Víťazstvo Fideszu v Maďarsku by mohlo urýchliť výstavbu veľkých projektov na slovensko-maďarskom pomedzí. Zlepšenie vzťahov s Maďarskom totiž pocítili obyvatelia južného Slovenska už počas prvej vlády Viktora Orbána. „Od nástupu Orbána sa rokovania pohli pozitívnym smerom, vlády sa definitívne dohodli, že most postavia a vybojujú pre jeho výstavbu peniaze v Bruseli,” hovorí Róbert Dóbi, šéf kancelárie primátora Komárna. Projekt výstavby cestného mosta medzi Komárnom a Komáromom sa predtým ťahal viac ako desať rokov. Most, ktorý by mal okrem iného znížiť nezamestnanosť v slovenskom Komárne, sa začne stavať v roku 2016.
Veľké projekty
„Môžeme očakávať budovanie nových ciest, nových mostov, pretože veľké projekty sa dajú dobre predať na oboch stranách a obe vlády na to môžu získať peniaze z eurofondov,” predpovedá aj politológ Zsolt Gál z Univerzity Komenského v Bratislave. Už krátko pred finišom prezidentských volieb Robert Fico s Viktorom Orbánom otvorili prepojenie slovenskej a maďarskej siete plynovodov a podpísali program výstavby jedenástich nových ciest a siedmich nových mostov prepájajúcich obe krajiny. Súčasťou memoranda je napríklad dokončenie diaľničného prepojenia medzi Slovenskom a Maďarskom na juh od Rajky a medzi Košicami a Miškovcom do roku 2020. „Spolupracujeme bez ohľadu na politickú konšteláciu a usilujeme sa o čo najviac prepojení,” dodáva hovorca ministerstva dopravy Martin Kóňa. Dokončenie diaľničného prepojenia sa podľa neho na politickej úrovni viac nedá urýchliť, chýbajúce úseky sú totiž na maďarskej strane.
Pokojné firmy
Slovenským firmám podľa analytikov nehrozí negatívny dosah výsledkov volieb v Maďarsku. „Z ekonomického pohľadu sa nič nezmení, neviem o nikom, kto je v Maďarsku tak zainvestovaný, že by prípadné pokračovanie nie veľmi priateľskej politiky voči zahraničným vlastníkom neprežil,” hovorí analytik Slovenskej sporiteľne Martin Baláž. Ani oslovené firmy nevidia dôvod na paniku. „Myslím si, že vláda bude pokračovať v podobnom trende a pre našu spoločnosť to nebude znamenať žiadne dramatické zmeny,” hovorí Roman Sukdolák riaditeľ obchodnej divízie IDC Holding. Potravinárska firma pôsobí v Maďarsku cez dcérsku spoločnosť už vyše desať rokov. Zásadnejšie zmeny neočakáva ani skupina Penta, ktorá v Maďarsku vlastní závody na spracovanie mäsa, či papierenská SHP Group, ktorá má u južných susedov silný podiel na trhu. Nesystémová ekonomická politika Fideszu tiež vytvára priestor na nestabilitu domácej meny. Za vlády Fideszu mal forint niekoľkokrát problémy, oslabenie nevylučujú odborníci ani v nasledujúcich rokoch. „Forint je dosť nestabilný,” hovorí analytik Capital Markets Miroslav Blahušiak. Ďalší prepad by tak zrejme potešil zákazníkov na juhu Slovenska, ktorý by mohli za silné euro nakúpiť výhodnejšie ako doma. „Je možné očakávať obchodnú turistiku, ale tiež negatívny dosah na domácich obchodníkov na juhu Slovenska, ale ten rozsah by som nepreceňoval. Objem cezhraničných nákupov nie je veľký a kúpna sila na južnom Slovensku je nízka,” upozorňuje analytik Slovenskej akadémie vied Vladimír Baláž.
Ako ovplyvní víťazstvo Fideszu slovenskú ekonomiku?
10 % korporátna daň - Firmy so základom dane do 500 miliónov forintov (v prepočte zhruba 1,6 milióna eur) platia od nástupu Fideszu v Maďarsku desaťpercentnú sadzbu dane z príjmu. Po zavedení zmeny viac než dvojnásobne stúpol počet slovenských firiem ovládaných z Maďarska a naďalej rastie.
Veľké cezhraničné projekty - Rozmrazenie slovensko-maďarských vzťahov medzi vládou Roberta Fica a Viktora Orbána pomáha veľkým cezhraničným projektom. Kontinuita by mala pomôcť dokončeniu druhého mosta pri Komárne, výstavbe mostov cez Ipeľ či diaľničného prepojenia medzi Košicami a Miškolcom.
Kurz forintu a eura - Oslabovanie maďarskej meny vyvoláva vlny nákupnej turistiky v slovensko-maďarskom pohraničí. Po nástupe Fideszu v roku 2010 Slováci nakupovali vo veľkom dvakrát - koncom roku 2011 a v januári 2013.
Druhý pilier - Vláda Viktora Orbána zoštátnila dôchodky občanov v druhom pilieri. Úspory občanov zachránili krajinu pred bankrotom a zaobišli sa bez veľkých protestov, čo vytvorilo precedens aj inšpiráciu pre vlády okolitých krajín vrátane Slovenska.
Slovenskí vlastníci v Maďarsku (názov maďarskej pobočky)
Duslo, a. s. (IKR Agrár, Devecseri Agrokémai) Doprastav, a. s. (Doprastav RBR) SHP Harmanec, a. s. (SHP Hungária) I.D.C. Holding, a. s. (I.D.C. Hungária) ZAPA beton SK, s. r. o. (ZAPA Beton Hungária) Plastika, a. s. (Plastika Hungária) PALMA, a. s. (Palma Group HU) Ready Company, a. s. (Food Profi) PAD SLOVAKIA, s. r. o. (Steel.s Hungary) Asseco Central Europe, a. s. (Asseco Hungary)
Najväčšie dcéry maďarských firiem na Slovensku - základné imanie (v zátvorke je maďarská matka):
SLOVNAFT, a. s. (MOL Hungarian Oil and Gas) - 684 mil. eur OTP Banka Slovensko, a. s. (OTP Bank Nyrt.) - 78 mil. eur Slovenské liečebné kúpele Piešťany, a. s. (Danubius Szálloda és Gyógyüdülö Nyilvánosan Müködö) - 50 mil. eur Thermo-Bau Slovakia, s. r. o. (Első Pesti Borház a ďalšie) - 10 mil. eur ARRIVA Nové Zámky, a. s. (Eurobus - Invest Regionális) - 8,8 mil. eur Jasplastik-SK, s. r. o. (Jász-Plastik, s. r. o.) - 8 mil. eur Styl-bau Slovakia (Styl-PT) - 7,6 mil. eur BBS Gemer Invest, s. r. o. (Első Pesti Borház a ďalšie) - 4 mil. eur BBS Consulting Slovakia, s. r. o. (P.M.SZ. Consulting a ďalšie) - 3,7 mil. eur
Čo zanechal po sebe Orbán v ekonomike
SLABŠÍ FORINT - 16 % stratil maďarský forint oproti euru. Hodnota maďarskej meny sa od víťazstva Fideszu pred štyrmi rokmi prepadla o šestinu. Môžu za to najmä dlhodobé obavy investorov nad ďalším vývojom ekonomiky. Orbán totiž počas celého tohto obdobia brojil proti zahraničným firmám, obviňoval ich, že si presúvajú svoje peniaze do materských firiem, a navyše napadol aj Brusel.
NEPRIATEĽSTVO VOČI INVESTOROM - Podľa hodnotenia OECD pretrváva v maďarskej ekonomike vysoká administratívna záťaž, zhoršila sa aj regulačná nestabilita. Z veľkej časti to pripisuje zlým konzultáciám a hodnoteniam vplyvu. S takýmto profilom možno prilákať zahraničných investorov len ťažko. Podnikateľom prekážali počas poslednej vlády najmä dane aj so spätnou platnosťou. Tie predstavil Orbán ešte v roku 2010 a zdanil nimi banky, maloobchod, energetiku a telekomunikácie. Teda najmä odvetvia s veľkým podielom zahraničných vlastníkov. Na druhej strane treba povedať, že znížil daň z príjmu pre fyzické osoby na 16 percent a malým firmám dokonca na 10 percent. Vplyv na výšku dlhu však môže byť v budúcnosti výrazný.
OKLAMANÝ DLH - 80 % HDP je dnešný dlh Maďarska. Keď Orbán v roku 2010 nastupoval na post premiéra, dlh krajiny bol tesne pod hranicou 80 percent HDP. Podľa čísiel dokázal Fidesz výšku dlhu stabilizovať. Taký je aspoň prvý pohľad. Na druhý už vidno, že Orbán znárodnil peniaze v súkromných penzijných fondoch. Do štátneho rozpočtu tak získal desať miliárd eur, teda asi desať percent HDP. Bez tohto kroku by sa už maďarský dlh blížil k sto percentám.
Most-Híd blahoželá Orbánovi a jeho Fideszu k víťazstvu
7. apríla 2014 - (topky.sk)
Strana Most-Híd blahoželá víťazovi parlamentných volieb v Maďarsku Viktorovi Orbánovi a strane Fidesz. Za jeho úspechom vidí okrem iného napäté vzťahy v časti maďarskej opozície ako aj to, že sa v Maďarsku zmenil volebný zákon. „Treba zablahoželať Viktorovi Orbánovi, vedel to tak zorganizovať, že napokon zmobilizoval svojich voličov, získal dvojtretinovú väčšinu, žiadne prekvapenie sa nekonalo, každý vedel, že tieto voľby Viktor Orbán vyhrá, otázne bolo iba to, či spomínanú väčšinu získa,” reagoval na výsledky parlamentných volieb predseda Mostu-Híd Béla Bugár. Dodal, že Viktor Orbán má na ďalšie štyri roky poverenie a uvidí sa, ako s touto silou dokáže prijať „aj také návrhy, ktoré budú v budúcnosti možno aj v prospech slovensko-maďarskej spolupráce”.
Marušiak: Viktor Orbán je majstrom propagandy
Blok Fidesz-KDNP zvíťazil v nedeľňajších parlamentných voľbách v Maďarsku vďaka relatívnej slabosti opozície, volebnej kampani a zrejme aj ekonomickým výsledkom, konštatoval politológ Juraj Marušiak. Predseda Fideszu Viktor Orbán je podľa neho majstrom propagandy. „Bolo tam viacero faktorov - jednak kampaň, k úspechu sa pričinil aj existujúci volebný zákon, v menšej miere azda aj ekonomické výsledky, i keď nie sú najslávnejšie. Maďarsko ekonomicky stagnuje, ale minimálne od roku 2013 sa ekonomicky neprepadáva. Došlo k istej makroekonomickej stabilizácii,” povedal politológ. Svoje zohrali podľa neho aj niektoré konkrétne opatrenia, „ktorými bol mierny pokles nezamestnanosti napríklad v dôsledku aktivačných prác. Zamestnanosť nenarástla, ale mierne sa znížila nezamestnanosť. V krátkom čase pred voľbami maďarskí občania pocítili zmeny aj vo vlastných peňaženkách v podobe nižších platieb za služby spojené s bývaním”. Predseda Fideszu Viktor Orbán je podľa Marušiaka majstrom propagandy: „Orbán bol prítomný všade, týka sa to napríklad bilbordov, kde významnú úlohu zohrali rôzni stranícki sponzori a takisto isté občianske združenie, ktoré bolo zrejme spojené s Fideszom. Strana kontroluje aj veľkú časť médií, či už prostredníctvom štátu alebo spriaznených podnikateľov, ktorí sú do veľkej miery závislí od Orbána - napríklad od štátnych zákaziek, konkurzov na štátne objednávky a podobne. Takže aj podpora zo strany biznisu zohrala veľkú úlohu.” Orbán podľa Marušiaka nemal v podstate žiadny volebný program. „To hlavné posolstvo bolo, že pokračujeme. Nešlo tu len o stranícku propagandu. Vláda a štátne inštitúcie boli v plnej miere zapojené do tej volebnej propagandy. Treba si uvedomiť, že vládna mašinéria pracovala v prospech jednej politickej strany. Napríklad na objednávku vlády bol vytvorený volebný šot, v ktorom sa tvrdilo, že Maďarsku sa darí lepšie. Tento šot bol vysielaný v televízii, rozhlase, dokonca aj v rámci spravodajstva, niekoľkokrát denne. Bol to šot vyrobený vládou, kde sa síce slovo Fidesz nespomínalo, ale je samozrejmé, kto je pri moci. Prestali ho vysielať v období bezprostredne pred voľbami, a aj to po zásahu ústavného súdu, ktorý konštatoval, že to je narušenie pravidiel férovosti volebnej kampane,” uviedol politológ. Kampaň bola podľa neho masová a Orbán, „čo mu nemožno uprieť”, robil viaceré okázalé gestá, napríklad rekonštrukciu záhrad na kráľovskom zámku či výstavbu novej trasy metra v Budapešti. „To sú všetko veci, ktoré pútali obrovskú mediálnu pozornosť a ktoré mu vyslúžili veľkú popularitu. Svoju úlohu zohrali aj mobilizačné apely, keď Orbán mobilizoval proti vnútorným a vonkajším nepriateľom. Napríklad proti Európskej únii - v rovine symbolickej, rečníckej, i keď sa maďarská politika v rámci inštitúcií EÚ zásadne nelíši od slovenskej. Ale ten diskurz, ktorý sa vytvára v Budapešti, je podstatne odlišný. Je jednoznačne proti únii, euroskeptický. Únia je opisovaná ako nepriateľ štátu, nepriateľ maďarskej štátnosti, čiže vyslovene ako nejaký cudzorodý prvok. Aj to prispelo Orbánovi k víťazstvu. Ale zrejme aj hlasy voličov v zahraničí, tých nových občanov Maďarska, ktorí získali dvojaké občianstvo,” uviedol Marušiak. Dôležitým faktorom bola podľa jeho slov aj „relatívna slabosť opozície” a jej „celková demoralizácia”. „Stále znáša dôsledky svojho vládnutia v rokoch 2002-2010. Stále sa nebola schopná vyrovnať s dôsledkami vlastnej skorumpovanosti, nebola schopná nájsť presvedčivých lídrov a ponúknuť presvedčivý program. Rôzne škandály a aféry, ktoré súviseli s jej pôsobením pred rokom 2010, boli načasované tak, aby sa na verejnosť dostali pred voľbami,” dodal politológ.
Orbán sa zaručil za to, že extrémisti nebudú hrať významnú úlohu
http://media.monogram.sk/media/file?ac=tasr-vps&fid=20140407/20140307-160818-573482-hi.mp4
V. Orbán: Maďarsko je dnes najjednotnejším národom v Európe
Video:
http://media.monogram.sk/media/file?ac=tasr-vps&fid=20140407/20140307-023900-583802-hi.mp4
Swoboda: Orbán napriek vysokému zisku hlasov musí rešpektovať právo EÚ
7. apríla 2014 - (tasr)
Nezávisle od toho, akou veľkou väčšinou vyhral Viktor Orbán parlamentné voľby v Maďarsku, táto skutočnosť ho nezbavuje povinnosti konať v súlade s právom Európskej únie a rešpektovať hodnoty EÚ. Uviedol dnes predseda skupiny socialistov a demokratov v Európskom parlamente (S&D) Hannes Swoboda. Líder pokrokovej aliancie socialistov a demokratov v Európskom parlamente je známym kritikom autokratického spôsobu vládnutia Viktora Orbána. „Akúkoľvek väčšinu nech Orbán získal, nezbavuje ho to potreby konať v súlade s právom EÚ a rešpektovať hodnoty únie,” upozornil Swoboda v správe pre médiá. Predseda S&D v tejto súvislosti pripomenul, že maďarský premiér strávil posledných niekoľko rokov prepracúvaním ústavy a prijímaním zákonov, ktoré často boli nad rámec toho, čo je prijateľné pre európsku demokraciu. „Aj preto Európska únia musí aj naďalej pozorne sledovať, či nová Orbánova vláda bude rešpektovať európske právo. Na tento účel by mala byť urýchlene vytvorená monitorovacia skupina tak, ako je navrhnuté v správe Európskeho parlamentu prijatej v júli 2013,” uviedol Swoboda. Rakúsky europoslanec zároveň upozornil na vysoký nárast hlasov pre krajne pravicovú stranu Jobbik, čo podľa neho ukazuje, že rétorika premiéra Orbána nie je zameraná na boj proti extrémizmu, ale naopak, podporuje znepokojivú atmosféru nenávisti.
Jobbik je najsilnejší medzi extrémistami v Európe
Jobbik chce návrat k veľkému Maďarsku spred roku 1918+ žiada zrušiť Trianonskú mierovú zmluvu a Benešove dekréty; požaduje referendum o vystúpení z EÚ; je to protižidovská a protirómska strana; v roku 2007 založil šéf jej strany Gábor Vona polovojenskú organizáciu, ktorá pochodovala proti Rómom, v roku 2009 súd Maďarská gardu zrušil, Jobbik založil Novú maďarskú gardu.
http://www.sme.sk/c/7161953/jobbik-je-najsilnejsi-medzi-extremistami-v-europe.html
Jobbik získal cez 20 percent a znova posílil
http://www.hlavnespravy.sk/zahranicne-media-analyzuju-najma-uspechy-jobbiku/245791
Orbán (zrejme) s ústavnou väčšinou a silnejší Jobbik
„Viktátor“ - Bez programu, ale s minulosťou
http://ekonomika.etrend.sk/svet/madarsko-2014-orban-s-ustavnou-vacsinou-a-silnejsi-jobbik.html
http://ekonomika.etrend.sk/svet/madarsko-2014-orban-s-ustavnou-vacsinou-a-silnejsi-jobbik.html
V. Orbán potrebuje veľké banky, aby mal proti komu bojovať
Péter Krekó, riaditeľ výskumu maďarského inštitútu Political Capital, pre HN.
7. apríla 2014 - (Pavel Novotný - Hospodárske noviny)
- Voľby jasne vyhral vládny Fidesz premiéra Viktora Orbána. Čakáte, že bude pokračovať vo svojej ekonomickej politike, ktorá dostala krajinu do konfliktu s veľkými bankami?
- Veľa bude záležať na tom, či sa Orbánovi podarí opätovne získať dvojtretinovú väčšinu, ktorú má v parlamente už teraz. Ak by ju totiž stratil, bude mať menej priestoru na súčasnú neortodoxnú ekonomickú politiku. Posilnená opozícia ho bude viac tlačiť do diskusií s investormi a k tradičným ekonomickým modelom. Ale žiadne výrazné zmeny neočakávam. Orbán sa stále riadi heslom - môžeme urobiť čokoľvek a voličom sa to bude páčiť.
- Našiel by vôbec Fidesz v prípade potreby medzi ostatnými stranami možného spojenca?
- Fideszu je ideologicky najbližší Jobbik. Orbán by však bol veľmi nerád, keby musel spolupracovať práve s touto stranou, a to pre jej povesť. Možno to bude aktuálne v roku 2018, ale určite nie teraz. Dokážem si však predstaviť scenár, že Fidesz bude potrebovať podporu z opozície pri prijímaní zákonov, na ktoré je potrebná dvojtretinová väčšina. Som si pritom istý, že využije skôr pomoc strany LMP (Politika môže byť iná) než Jobbiku.
- Orbán pred štyrmi rokmi rozpútal vojnu so silnými zahraničnými investormi a s veľkými bankami. Je už tento boj urovnaný?
- Nie je a ani nebude. Táto vláda totiž potrebuje silného nepriateľa, proti ktorému môže bojovať. Nezmení sa to ani po voľbách. Medzi politickými oponentmi Orbán nemá dostatočne silných nepriateľov, hľadá ich preto v zahraničí. Musí si vytvoriť niekoho, s kým bude viesť vojnu. Doteraz ním boli Brusel alebo nadnárodné spoločnosti a banky, ktoré zaťažil mimoriadnymi daňami a odvodmi.
- Pomáha to ekonomike?
- Vláda si myslí, že je to lacný a ľahký spôsob, ako zvýšiť príjmy do štátneho rozpočtu. Je to tiež veľmi populárne medzi voličmi, keďže vláda neberie peniaze z ich vreciek. Ale môže na to doplatiť rastový potenciál ekonomiky. Výrazne sa totiž znižujú jej šance na jej masívny rast v budúcnosti.
- Považujete štyri roky Orbánovej vlády za ekonomický úspech?
- Rozhodne nie. Áno, je pravda, že niektoré ukazovatele sa mohli javiť ako úspech. Máme napríklad nízky deficit a postupne sa znižuje nezamestnanosť. Ale treba vidieť, čo za tým stojí. Po znárodnení súkromných dôchodkových fondov z nich putovalo desať miliárd eur do štátneho rozpočtu. Zvýšili sa tým síce príjmy, ale nízky deficit sa dosiahol z peňazí, ktoré už nikto neuvidí, lebo ich vláda minula. Znižuje sa aj nezamestnanosť. Ale Orbán sľúbil, že o desať percent zníži počet štátnych zamestnancov, ktorých je dnes v Maďarsku 200-tisíc. Tento počet zostal nezmenený. Síce sa znížil počet ľudí bez práce, ale peniaze štátu sa dávajú na neužitočnú prácu. Rozhodne to nie je cesta k ekonomickému rastu.
- Fidesz sa však chváli aj vyššou výkonnosťou ekonomiky...
- Čísla sú síce lepšie, než sme čakali, ale nie je to úspech Orbánovej ekonomickej politiky. Je to vďaka európskym investíciám a vydarenej úrode v poľnohospodárstve. Toto šťastie však rýchlo môže zmiznúť.
Maďarsko zostáva Orbánskom
7. apríla 2014 - (Ivan Drábek - Pravda)
Odporcovia ho hanlivo volajú Viktátor alebo Bolševiktor a Maďarsko pod jeho vládou Orbánskom či dokonca Orbánistanom. Varovanie pred autoritatívnym režimom však nezabralo. Viktorovi Orbánovi sa podarilo to, čo ani jeden maďarský premiér od rozpadu Uhorska nedokázal. Tretíkrát doviedol svoju stranu k víťazstvu v parlamentných voľbách. Podľa predbežných výsledkov po zrátaní vyše polovice odovzdaných hlasov získal Orbánov Fidesz takmer 46 percent v súťaži celoštátnych straníckych listín, jeho kandidáti viedli aj v prevažnej väčšine individuálnych volebných obvodov a vďaka novým pravidlám výrazne zvýhodňujúcich víťaza mal šancu na zopakovanie dvojtretinovej ústavnej väčšiny v budúcom parlamente. Na druhom a treťom mieste sa ukazoval prekvapujúco tesný súboj medzi socialistami vedeným ľavicovo - liberálnym spojenectvom a ultranacionalistickým Jobbikom, kým zeleným z LMP ešte svitala nádej na prekročenie päťpercentného prahu. Orbán v každom prípade už pred polnocou mohol oslavovať. Mimoriadne ctižiadostivý politik, ktorý prvý raz stál na čele vlády ako 35-ročný, je už teraz najdlhšie slúžiacom premiérom poprevratového Maďarska. Po včerajšom triumfe má od voličov to, čo žiadal. V sobotu na záverečnom predvolebnom mítingu v Debrecíne mobilizoval stúpencov slovami: „Odhlasujte nám ešte štyri roky dôvery! Hor sa za víťazstvom!” A na margo črtajúcej sa obhajoby ústavnej väčšiny Fideszu len žartom poznamenal: „Veľmi mnohí už hovoria o dvoch tretinách. Nechcem vás od toho odhovárať.”
Posadnutý víťazstvom
Jeho tvár Maďarsko spoznalo v júni 1989. Na pohrebe Imre Nagya, popraveného hrdinu revolúcie z roku 1956, sa čerstvo promovaný právnik preslávil odvážnou výzvou na slobodné voľby a odsun sovietskych vojsk. Zakladateľ Fideszu, prvého strpeného nekomunistického mládežníckeho združenia vo východom bloku, odvtedy prešiel kľukatou cestou. Zo zarasteného buriča sa cez nespútaného liberála stal národne a kresťansky zameraný populistický konzervatívec. V jednom sa však nezmenil: pred sebou nevidí nič iné, len víťazstvo. Dokonca aj pri domácich kartárskych partiách s piatimi deťmi či pri pretekoch na lyžiach to musí byť vždy len on, kto vyhrá, prezradila na Orbána nedávno magazínu Story jeho manželka. Svoje prvé hviezdne chvíle zažil na jar 1998, keď sa prvý raz stal premiérom. „Zarážajúco sa podobá na mladého Humpreyho Bogarta,” nadchýnal sa Boston Globe imidžom vtedajšieho najmladšieho premiéra Európy. „Jeho zástupca nosí náušnicu. Vo vedení Orbánovho Fideszu je plno mladých charizmatických hipíkov,” písal americký denník.
Fidesz ako viera
Tí mladí „hipíci” však už neboli takí mladí ani takí slobodomyseľní, ako keď vtrhli na politickú scénu. Pôvodne sa Orbán i jeho druhovia považovali za sociálnych liberálov. Mimochodom, dejiny anglického liberalizmu rok študoval v Oxforde. Bol tam so štipendiom od Sorosovej nadácie, čo filantrop George Soros, horlivý stúpenec otvorenej spoločnosti, neskôr žartom označil za najhoršiu investíciu svojho života. O Orbánovi dnes európske médiá píšu ako o jednom z trojice najzarytejších bojovníkov proti západnému liberalizmu, pričom ho zaraďujú po boku šéfa Kremľa Putina a tureckého premiéra Erdogana. Orbán svoj ideologický prerod vysvetľoval potrebou akcieschopnosti. „Keby bol Pán Boh liberál, tak by sme nemali desať prikázaní, ale desať návrhov,” hovoril a svoju stranu tlačil čoraz viac doprava. Zavedenú značku Fidesz si síce ponechala, ale už nie ako skratku Zväzu mladých demokratov, ale s vysvetlením, že ide o maďarský prepis latinského slova viera, dôvera.
Účel nadovšetko
Analytici sa dodnes nevedia zhodnúť, či svoje politické smerovanie Orbán menil z vnútornej potreby alebo len s ohľadom na politickú účelnosť. Vyrástol síce v patriarchálnej vidieckej rodine, ale počas vysokoškolských štúdií v Budapešti sa od domácich konzervatívnych tradícií odpútal a až neskôr sa začal obracať do minulosti a jej historických krívd i národnej zahľadenosti do seba. „Je rodený politik,” napísal o ňom Peter Kende, autor knihy Viktor. „A to nielen v dobrom, ale aj v tom najhoršom zmysle slova. V politike je preňho najdôležitejší účel, nič iné.” Orbán sa pasoval za zjednotiteľa pravice a pod heslom „Jeden tábor, jedna zástava” postupne zapĺňal priestor, z ktorého vytláčal slabnúce konzervatívne, kresťansky a národne orientované zoskupenia.
Monopol na moc
Od zdrvujúcej porážky, ktorú pred štyrmi rokmi uštedril socialistom, Orbán tvrdo pracoval na tom, aby ho ľavica už viac nepremohla. „Podarilo sa mu vytvoriť základy systému, pri ktorom bude takmer nemožné striedanie vlád cestou demokratických volieb,” myslí si rakúsky politológ maďarského pôvodu Paul Lendvai. „V západnej Európe nie je ešte jeden ďalší politik, ktorý by si dokázal vydobyť takú obrovskú moc ako on. Má svojich ľudí na všetkých kľúčových postoch, výraznú mediálnu hegemóniu a plnú podporu domáceho veľkokapitálu i cirkví. Navyše liberálne ľavicová opozícia je v takom beznádejnom stave, že reálne nevidím nikoho, kto by ho v dohľadnom čase mohol ohroziť,” povedal pred časom pre Pravdu. „Jeho národno-konzervativno-klerikálny režim sa pokúša zabetónovať sa pri moci na 15 až 20 rokov,” dodal Lendvai. Svoj scenár Orbán prezradil už pred svojím volebným triumfom v roku 2010. Na politickom pikniku v obci Kötcse hovoril o potrebe mocnej centrálnej sily, ktorá na 15 až 20 rokov odstaví akékoľvek politické súťaženie, aby mohla nerušene budovať krajinu. „Ihneď po dobytí moci svoju vládu premenil na nedobytnú pevnosť,” napísal vo svojej knihe o Orbánovi publicista József Debreczeni, jeho niekdajší poradca a životopisec, ktorý vo včerajších voľbách kandidoval za ľavicovo-liberálne spojenectvo.
Diktatúra ľahostajnosti
To, že Maďarsko zostane aj po včerajšku Orbánovou krajinou, je podľa pozorovateľov nielen úspech mocibažného premiéra, ale aj výsledok rozpačitého účinkovania demokratickej opozície a apatie verejnosti. „Obyvateľstvo prišlo na to, že demokracia a blahobyt nie sú vzájomne spojené,” cituje portál Galamus vysvetlenie politológa Zoltána Kiszellyho, prečo vládou nariadené viacstupňové znižovanie cien plynu, elektriny a vody pre domácnosti sa ukázalo ako jeden z rozhodujúcich volebných tromfov. Ani podľa komentátora nezávislého týždenníka HVG Attilu Monga najväčšou tragédiou Maďarska dnes nie je orbánovská diktatúra, ale „diktatúra ľahostajnosti”, ktorá sa podľa neho zakorenila v dušiach občanov. „Tragédiou Viktora Orbána je zase to, že niekdajší mladík vyznávajúci najkrajšie hodnoty liberálnej demokracie teraz, ako päťdesiatročný, buduje taký režim, ktorého sa v detstve hrozil a ktorý bude tiež držať pohromade ľahostajnosť,” myslí si Mong.
Orbán ako Fico
7. apríla 2014 - (Ivan Szabó - Hospodárske noviny)
Pri pohľade na opätovné víťazstvo maďarského premiéra Viktora Orbána a jeho strany v parlamentných voľbách nedá sa ubrániť pred porovnaním. Paralel so Slovenskom, vládou jednej strany a dvojnásobným premiérom Ficom je viac, ako by sme boli na prvý pohľad ochotní pripustiť. A to nie preto, že Fidesz sa pokrytecky označuje za pravicovú a Smer za ľavicovú stranu. Orbán aj Fico sa radi chvália akýmikoľvek úspechmi. Nízky deficit, nízky dlh a stagnujúce ceny. To je obľúbená pesnička. Čo je v skutočnosti za týmito štatistickými údajmi, sa od nich nedozvieme. V Maďarsku sa pod zníženie schodku a dlhu podpísalo znárodnenie (pravičiari) a dobrá úroda. U nás deficit a dlh zachraňujú jednorazové opatrenia a privatizácia (ľavičiari). Dlh aj napriek tomu rastie, ale premiér Fico ubezpečuje, že je aj tak malý. Stagnujúce ceny sú záležitosťou Európy, a vnímajú sa ako problém, nie ako zásluha ktorejkoľvek vlády. Obaja premiéri nemajú radi súkromný dôchodkový pilier. Orbán ho znárodnil, Fico o zopár percent okresal. Ako nepriateľov obaja vnímajú banky. Tak im pripravili špeciálne dane a odvody. Rovnako spoločne bojujú za nižšie ceny energií. Orbán administratívne a Fico pridal zoštátnenie plynární SPP. Jediné, kde sa Ficovi oproti Orbánovi nedarí, je znižovanie nezamestnanosti. Môže sa však inšpirovať: v Maďarsku to ide umelo cez štátne zákazky. Všetky úspechy si predsedovia vlád prisvojujú z toho istého dôvodu: vo svojich krajinách nemajú opozíciu. Ekonómovia upozorňujú, že takéto „hospodárenie” neprináša udržateľné výsledky. A že po vláde jednej strany prichádza ekonomický pád. Vôbec to netreba dokazovať. História to dokázala za nás.
Orbán jasne vyhral. Môže na to doplatiť ekonomika
http://hn.hnonline.sk/ekonomika-a-firmy-117/orban-jasne-vyhral-moze-na-to-doplatit-ekonomika-611812
Forint bude Orbánovi možno konečne vďačný
http://finweb.hnonline.sk/co-bude-hybat-trhmi-122/forint-bude-orbanovi-mozno-konecne-vdacny-611802
Prvé dojmy z maďarských parlamentných volieb
http://jozefkosik.blog.sme.sk/c/353465/Prve-dojmy-z-madarskych-parlamentnych-volieb.html
Voľby vraj neboli férové
Maďari si opäť zvolili Orbána, jeho strane dali takmer polovicu hlasov
http://www.sme.sk/c/7161728/madari-si-opat-zvolili-orbana-jeho-strane-dali-takmer-polovicu-hlasov.html
Orbán zaspieval davu revolučnú pieseň
Vládny Fidesz počas štyroch rokoch vládnutia zmenil volebný systém vo svoj prospech, obmedzil slobodu slova a posilnil vplyv spriaznených podnikateľov. V nedeľu sa postavil pred sympatizantov a zaspieval pieseň z roku 1848. - Video:
http://tv.sme.sk/v/29642/madari-opat-zvolili-orbana-ten-zaspieval-davu-revolucnu-piesen.html
Maďari opäť volili Orbána, o férovosti volieb viacerí pochybujú
http://tv.sme.sk/v/29642/madari-opat-volili-orbana-o-ferovosti-volieb-viaceri-pochybuju.html
Parlamentné voľby v Maďarsku sa oficiálne skončili
http://www.teraz.sk/zahranicie/madarsko-parlament-volby/80212-clanok.html
Maďarské parlamentné voľby v obrazoch
http://www.sme.sk/galeria/3394/madarske-parlamentne-volby-v-obrazoch/?bu=art-0&foto=somi1132_r7544-r509-st.ir2-_t150.jpg&ref=tit
Maďari hlasovali o vláde. Orbánov Fidesz získal podľa exit pollu 48 percent
http://www.sme.sk/c/7161728/madari-hlasovali-o-vlade-orbanov-fidesz-ziskal-podla-exit-pollu-48-percent.html
Kto nevolil Fidesz, radšej sa k tomu nepriznáva
6. apríla 2014 - (Peter Morvay - sme.sk)
Šiesty a siedmy obvod maďarského hlavného mesta patria medzi tie, kde to vládnuci Fidesz zďaleka nemá isté. Budapešť bývala tradične bašta liberálov a socialistov, národniarsko-populitická pravica tu po prvý raz zvíťazila pred štyrmi rokmi. Sklamanie z vlády Viktora Orbána je tu i dnes najsilnejšie. „Volím, aby sme žili lepšie. Dúfam, že sa vláda zmení,“ hovorí Leonardo Pék. „Rozhoduje sa o tom, či Maďarsko bude pokračovať smerom na Východ lebo na Západ. Ja chcem aby išlo na Západ,“ odpovedá mladý muž na otázku, podľa čoho sa rozhodoval. Už z toho vyplýva, že nepatrí medzi prívržencov súčasnej vlády obviňovanej z toho, že Maďarsko tiahne na východ a paktuje sa s Ruskom. Mladík, ktorí nechcel uviesť meno, však neverí, že Orbánova vláda skončí. „Všetko si to príliš dobre poistili,“ dodáva. „Nechcem, aby sa vrátili tí, čo tu boli pred štyrmi rokmi,“ hovorí naopak Dezső Makkai s odkazom na predchádzajúcu nepopulárnu vládu socialistov a liberálov. Správy o tom, že by voľby neboli férové, označuje za humbug a výsledok dezinformácie, hovorí pán, ktorí zjavne patrí medzi prívržencov Orbánovej strany. Väčšina oslovených však hovoriť radšej nechce. „V Maďarsku sú dnes také pomery,“ dodáva na ospravedlnenie jedna pani. „Voľby sú slobodné v tom zmysle, že môžete slobodne ísť voliť. Nie sú však férové,“ povedal SME Péter Juhász. Podľa jedného z lídrov opozičnej strany Spoločne, ktorá je súčasťou ľavicového bloku Zmena vlády, sú ľudia pod obrovským tlakom. „Prichádza nám veľa správ o tom, ako vydierajú ľudí zamestnaných na verejných prácach, ako starostovia tlačia na voličov,“ povedal Juhász. Strana má čerstvú skúsenosť s nátlakom. Pred niekoľkými týždňami si zaistili miesto pre svoj volebný štáb na jednom námestí v centre Budapešti. V sobotu sa dozvedeli, že samospráva polovicu námestia náhle vyhlásila za stavebnú zónu a začala priestor rezervovaný opozičnou stranou prehradzovať zábranami. „Miestna fideszácka samospráva nám jednoducho chcela spôsobiť nejakú nepríjemnosť,“ vysvetľuje incident Juhász. Výsledok volieb podľa Juhásza závisí od toho, aká bude účasť. „Zatiaľ na tom nie sme príliš dobre,“ priznával asi tri hodiny pred zatvorením. Podľa výpočtov by opozícia potrebovala účasť nad sedemdesiat percent, aby mala aspoň nejakú šancu. Volebné miestnosti v Maďarsku sa v nedeľu otvorili ráno o šiestej a voľby mali oficiálne trvať do siedmej večer. Podobne ako pred štyrmi rokmi však voľby komplikujú masy ľudí, čo sa často na poslednú chvíľu prehlásili do iného volebného okrsku. Už cez deň preto prichádzali správy o tom, že sa v niektorých volebných miestnostiach môže voliť dlhšie a preto sa možno omešká aj vyhlásenie výsledkov. Tieto presuny navyše budia podozrenie z volebných podvodov. Zastihnúť politikov vládneho Fideszu naopak bolo skoro nemožné. Aj na mieste povolebných osláv v budove „Veľryby“, multifunkčného centra pripomínajúceho chrbát tohto zvieraťa, sú novinári od politikov prísne oddelení. Do volebného štábu extrémistickému Jobbiku dokonca smeli zahraničné médiá až po desiatej večer.
Osem miliónov Maďarov volí poslancov Národného zhromaždenia
Parlamentných volieb, ktoré sú po roku 1990 po prvý raz jednokolové, sa prvýkrát zúčastňujú aj Maďari žijúci v zahraničí, ktorí získali maďarské občianstvo.
http://www.teraz.sk/zahranicie/madarsko-parlament-volby/80212-clanok.html
Prezident János Áder volil s manželkou
http://www.hlavnespravy.sk/madarsko-prezident-janos-ader-volil-s-manzelkou-anitou-herczeghovou/245302
V. Orbán si želal vysokú volebnú účasť
http://www.hlavnespravy.sk/madarsko-orban-volil-s-manzelkou-zelal-si-vysoku-volebnu-ucast/245238
Pózuje iba dvornému fotografovi?
http://www.aktuality.sk/clanok/250701/pozuje-iba-dvornemu-fotografovi-madarska-agentura-nevydala-fotografiu-premiera-viktora-orbana-pri-urne/
V maďarských voľbách veľa voličov zo Slovenska nebude, tvrdí Csáky
http://aktualne.atlas.sk/v-madarskych-volbach-vela-volicov-zo-slovenska-nebude-tvrdi-csaky/slovensko/politika/
Ultrapravicové Hnutie za lepšie Maďarsko - Jobbik sa už chystá na vládnutie
http://www.cas.sk/clanok/277935/ultrapravicove-hnutie-za-lepsie-madarsko-jobbik-sa-uz-chysta-na-vladnutie.html
Od parlamentných volieb očakáva V. Orbán a jeho Fidesz jediné: Víťazstvo
Socialistov drví korupčný škandál - Jobbik na vzostupe - Premiéra čaká triumfálny úspech (?)
http://hn.hnonline.sk/svet-120/samozrejme-volim-orbana-hovoria-madari-premiera-caka-triumfalny-uspech-611749
V. Orbán: Voľby sme ešte vôbec nevyhrali, hrozí posilnenie Jobbiku
„Máme dôvod na obavy kvôli výsledku volieb“ - povedal premiér V. Orbán, podľa ktorého existuje medzi sympatizantmi pravice tábor, ktorý chce podeliť svoje dva hlasy, ktoré má k dispozícii, medzi Fidesz-KDNP a extrémistický Jobbik.
http://www.teraz.sk/zahranicie/orban-volby-parlamentne-madarsko/80210-clanok.html
Kam kráčaš, Maďarsko?
Na Slovensku nie je raj, ale politicky sme na tom lepšie ako Maďarsko.
http://jozefkosik.blog.sme.sk/c/353373/Kam-kracas-Madarsko.html
Viktor Orbán. Kto iný?
Do dnešných volieb ide so stručným heslom „Iba Fidesz” a programom, ktorý je ešte kratší. Premiér V. Orbán a jeho strana si vystačili s jediným slovom: „Pokračujeme.”
http://spravy.pravda.sk/svet/clanok/313847-viktor-orban-kto-iny/
Fidesz-KDNP preferuje 34, ľavicové Zomknutie 20 a Jobbik 14 % voličov
http://www.teraz.sk/zahranicie/madarsko-volby-strany-preferencie/80182-clanok.html
Maďarské parlamentné voľby sa v Amerike už začali
http://www.teraz.sk/zahranicie/madarsko-parlament-volby-zahranicie/80195-clanok.html
Politológ Zoltán Kiszelly: Orbán presvedčil ľudí, že im štát pomáha
http://www.hlavnespravy.sk/madarsky-politolog-orban-presvedcil-ludi-ze-im-stat-pomaha/244798
„Som ochotný zomrieť pre Maďarsko“
Predseda strany Jobbik a spoluzakladateľ Maďarskej gardy Gábor Vona: Potomkovia Árpáda a Attilu ukážu svoju silu
http://www.aktuality.sk/clanok/250620/som-ochotny-zomriet-pre-madarsko-vyhlasil-lider-ultrapravicoveho-jobbiku/
Jobbik rastie najmä vďaka voličom protestu
3. apríla 2014 - (Pavel Novotný - hnonline.sk)
V Maďarsku sa v nedeľu uskutočnia parlamentné voľby, v ktorých je favoritom vládny Fidesz. Výrazne sa však posilňuje aj nacionalistický Jobbik, ktorý je známy ostrými útokmi na menšiny. „Jobbik sa môže stať druhou najsilnejšou stranou v krajine,“ tvrdí Zoltán Kiszelly.
- V posledných dňoch pred nedeľňajšími voľbami v prieskumoch narastajú zisky hnutia Jobbik. V čom vidíte dôvod?
- Nacionalistický radikálny Jobbik predovšetkým získava hlasy protestných voličov ľahšie než ľavicovo-liberálna aliancia, ktorou otriasajú škandály. Nakoniec sa tak môže stať druhou najsilnejšou parlamentnou skupinou.
- Môže sa stať, že by Fidesz zobral do vládnej koalície práve radikálov z tohto hnutia?
- Myslím si, že sa tak rozhodne nestane. Najpravdepodobnejším variantom je silná absolútna väčšina pre Fidesz, ktorý tak nebude potrebovať žiadneho koaličného partnera. Stane sa tak za predpokladu, že bude nízka volebná účasť, teda okolo 55 percent. V menej pravdepodobnom prípade, že absolútnu väčšinu nezíska Fidesz ani ľavicové strany, uskutočnia sa nové voľby. Osobne si však myslím, že najdôležitejšia otázka bude, či sa Fideszu podarí získať opäť dvojtretinovú väčšinu v budúcom parlamente, alebo to bude „iba“ absolútna väčšina.
- S čím vlastne idú nacionalisti do volieb?
- Hlavným cieľom Jobbiku je zopakovať výsledok spred štyroch rokov, čo je zisk medzi 15 až 20 percentami. Veľkým úspechom by bolo druhé miesto v budúcom parlamente, teda po tom, ako ľavicové a liberálne strany vytvoria svoje vlastné poslanecké skupiny. Takýto scenár bude reálny vtedy, ak strany ľavicovej aliancie vo voľbách zlyhajú a Jobbik masívne pritiahne voličov protestu.
- Majú ľavicové strany vôbec šancu na úspech?
- Ľavicová opozícia má pred týmito voľbami veľmi slabú podporu. Nový jednokolový systém volieb núti ľavicové strany posilniť vzájomnú spoluprácu. Vznikla tak dočasná koalícia strán, ktoré za normálnych okolností fungujú so samostatnými mandátmi. Aj počas volebného večera budú na výsledky čakať oddelene. Samostatne pôjdu aj do volieb do Európskeho parlamentu 25. mája. Líder socialistickej strany Attila Mesterházy bude musieť pred nimi ísť do tvrdého súboja so šéfom Demokratickej koalície Ferencom Gyurcsányom. Tento súboj sa začne v nedeľu večer, hneď po skončení volieb.
- Vráťme sa k Fideszu a jeho premiérovi Viktorovi Orbánovi, ktorý založil svoju kampaň na ekonomických krokoch svojej vlády. Patria medzi ne aj tvrdé opatrenia proti zahraničným spoločnostiam. Hrozí, že na to vo voľbách doplatí?
- To si nemyslím. Orbánova vláda rozdelila zahraničné nadnárodné firmy do kategórií podľa ich podnikateľského správania. Spoločnosti, ktoré berú Maďarsko len ako trh a snažia sa iba o to, aby kúpnu silu Maďarov odliali do zahraničia, nie sú u nás vítané. Ak chcú u nás podnikať, musia niesť záťaž v podobe špeciálnych daní. Ďalšie firmy, predovšetkým vo výrobnej sfére, majú možnosť podpísať s vládou bilaterálnu dohodu. V nej sa zaväzujú, že sa budú správať rovnako ako v materskej krajine. Mali by teda zvyšovať podiel maďarských dodávateľov, riadne platiť v Maďarsku dane a vyhýbať sa ich „optimalizácii“, ako aj preinvestovať väčšinu svojich ziskov v Maďarsku, aby mali v nasledujúcich rokoch šancu na vyšší zisk.
- Nevyháňajú tieto kroky zahraničné firmy?
- Práve naopak. Za posledné dva roky sa podpísalo 50 zmlúv o strategickom partnerstve s veľkými nadnárodnými spoločnosťami aktívnymi v Maďarsku.
- Orbánovo vládnutie teda hodnotíte pozitívne?
- Posledné štyri roky vidím ako úspech. Zo strany Európskej komisie sa skončila procedúra nadmerného deficitu, v ktorej bolo Maďarsko od roku 2004. Zvýšil sa aj podiel využívaných eurofondov a krajina sa v rokoch 2011 až 2012 vyhla štátnemu bankrotu bez pomoci Medzinárodného menového fondu a prijatia tvrdých úsporných opatrení. Dvojaké občianstvo, ktoré sa ponúklo Maďarom v Karpatskej kotline a na celom svete, spravilo z Maďarska silnejšiu krajinu.
- Práve o osude Maďarov na Ukrajine hovoril pred voľbami minister zahraničia János Martonyi...
- Sú tu určité obavy týkajúce sa Maďarov na Zakarpatskej Ukrajine, podobne ako počas vojen na Balkáne v 90. rokoch. Muži z radov etnických Maďarov by nemali byť povolávaní do ukrajinskej armády, aby išli vo vojnách bojovať proti iným štátom. Ale zatiaľ sa to nedeje. Do novej ukrajinskej armády vstupujú len dobrovoľníci.
- Vytiahli niektoré strany aj kartu maďarskej menšiny v susedných štátoch vrátane Slovenska?
- Vzťahy so susediacimi krajinami ani zahraničná politika nie je témou volebnej kampane v Maďarsku. Jobbik mal síce nejaké vystúpenia v rumunskej Transylvánii, ale iba na to, aby svojmu voličskému jadru doma v Maďarsku ukázal, že plní svoje záväzky voči etnickým Maďarom v susedných krajinách.
Orbán sa cíti ako úspešný opravár vraku bez kolies
„Zmenili sme starý vrak s prepichnutými pneumatikami na pretekárske auto.“
http://spravy.pravda.sk/svet/clanok/313719-orban-sa-citi-ako-uspesny-opravar-vraku-bez-kolies/
Na maďarskej ceste
4. apríla 2014 - (Filip Obradovič - Hospodárske noviny)
Enormné zaťaženie energetických a telekomunikačných firiem či bánk, absolútna kontrola celého štátneho aparátu, rozdávanie majetku oligarchom blízkym vládnej strane, sprivatizovanie súkromných penzijných fondov a médiá ako nástroj straníckej a vládnej propagandy. Na druhej strane rekordný dlh, pomalý rast ekonomiky a zdemolované podnikateľské prostredie. Nie, tentoraz nie je reč o Slovensku, ale o susednom Maďarsku, kde sa cez víkend konajú kľúčové parlamentné voľby. Predseda vládnej strany Fidesz a zároveň premiér Viktor Orbán má výhru takmer istú. Aj keď preferencie naznačujú, že tisíckam bilbordov s heslom „Maďarsku sa darí lepšie” neuverili všetci. Jeho nenormálna politika založená na nenávisti voči zahraničnému kapitálu, bohatším ľuďom (okrem členov Fideszu) a tvorivej intelektuálnej mestskej vrstve vedie krajinu do marazmu. Čo postupne oslabuje aj jeho pozíciu. Orbán sa vo svojich politických začiatkoch v skorých 90. rokoch inšpiroval nemeckými kresťanskými demokratmi vedenými Helmutom Kohlom. Dnes jeho vedenie pripomína časy minulého režimu, nie demokraciu. Problém je, že okrem ekonomickej nedôvery, ktorú potvrdzujú nedávne odchody viacerých zahraničných firiem a bánk, to dáva priestor extrémizmu. De facto ide o rovnaký scenár ako na Slovensku. Politici opantaní mocou zabudli na voliča. A ten začína čoraz viac počúvať extrémistov, ktorí sú v tomto nebezpečnejší ako samotný Orbán. Popularita pred víkendovými voľbami radikálnej nacionalistickej strany Jobbik rastie. Bez ohľadu na to, že v ich programe je rasová neznášanlivosť. Maďarskému príbehu sa zatiaľ v oveľa menšej miere začína podobať aj ten slovenský. Oba majú spoločného menovateľa - škodlivú hospodársku politiku.
Kde by Kiska nezvíťazil
4. apríla 2014 - (Peter Morvay - komentare.sme.sk)
Maďarská opozícia si za porážku bude môcť sčasti sama. Skutočný problém však je, že aj keby bola opozícia bez poškvrny, voľby by v podmienkach vytvorených orbánovcami ani tak nevyhrala. Zázraky sa dejú, utešuje sa maďarská opozícia a optimizmus chce čerpať aj z výsledku našich prezidentských volieb. Lenže táto paralela nesedí. Napriek rôznym pokusom Roberta Fica zneužiť exekutívu boli slovenské voľby demokratické a vcelku férové. Maďarské parlamentné voľby vôbec nie sú férové, už ani nie úplne slobodné a tak ani príliš demokratické. Opozícia si, samozrejme, za predvídateľnú porážku môže sčasti sama. Jobbik je pre väčšinu našťastie stále nevoliteľný, i keď vládny Fidesz robí všeličo, aby sa nápady extrémistov stali spoločensky prijateľnejšími - už len tým, že mnohé prevzal a v soft forme uskutočnil. Demokratická, v maďarských podmienkach liberálna a ľavicová opozícia, sa zase nezbavila imidžu skorumpovanej neschopnosti, ktorý na nej zväčša právom zaschol počas predchádzajúcich ôsmich rokov vládnutia. Najsilnejšia strana tohto spolku - socialisti - sa nedokázala zbaviť ani atavistických návykov a kádrov z komunistickej éry. Aj keď už vedeli, že ich jedinou skromnou šancou odstaviť Viktora Orbána od moci je spolupracovať, ešte dlho sa utápali v sebeckých sporoch o to, kto bude kapitánom a kto získa aké postavenie na ich lodičke ticho klesajúcej na dno. Skutočný problém však je, že aj keby sa opozícia úprimne zmenila, predstavila dôveryhodných kandidátov a program, ak by na nej nebolo žiadnej poškvrny, voľby by ani tak nevyhrala. Orbán a spol. vytvorili množstvom do seba zapadajúcich účelových krokov taký systém, také pravidlá hry a také ihrisko, v rámci ktorých je porážka vládnucej strany skoro nemožná. Aby si to ešte viac poistili, obsadili svojimi lokajmi všetky dôležité posty rozhodcov. Opozícia je neschopná a skorumpovaná, vládna strana je však skorumpovaná asi stonásobne viac a o nič schopnejšia. Za posledné štyri roky stratila všetky zábrany, štát porciuje v priamom prenose a za zvuku oslavných fanfár. Deväťdesiat percent médií ovládaných alebo vydieraných vládou však dokola premieľa len nejaký škandál opozičného politika a zaryto mlčí o čomkoľvek, čo by nevyhovovalo orbánovcom. Ľudí doslova na každom kroku zaplavuje a najmä zastrašuje vládna propaganda: Maďarsko je pevnosť obliehaná neľútostným nepriateľom, ktorý chce náš skvelý a vyvolený národ od nepamäti zničiť, vycicať a zotročiť a len vďaka našej statočnej vláde nás ešte nedostal. Naopak nám je čoraz lepšie a lepšie a smerujeme ku skvelej a veľkej budúcnosti. Ale to, samozrejme, platí, len ak budeme držať hubu a krok. Kto vládu nepodporuje, je zradca, a nech sa nečuduje, ako to s ním dopadne. Ľudia opäť žijú v strachu, kritický postoj môže ohroziť ich existenciu a rodinu. Európa je zdesená tým, čo robí Putin s Krymom, a je fakt, že Orbán k tomu má ešte veľmi ďaleko. V rámci Európskej únie sa však Putinovi podobá najviac a všetci okolo v lepšom prípade len krčia plecami.
Ako si Orbán poistil víťazstvo vo voľbách
Fidesz voľby v nedeľu vyhrá, rozhodne sa len to, či získa dvojtretinovú väčšinu...
4. apríla 2014 - (Peter Morvay - Sme)
Strana Fidesz premiéra Viktora Orbána je favoritom nedeľných parlamentných volieb v Maďarsku. Podľa agentúry Medián by ju volilo 47 percent rozhodnutých voličov, opozičný blok Zmena vlády iba 23 percent, a extrémistický Jobbik 21 percent rozhodnutých. Do parlamentu by sa ešte mohla dostať strana Politika môže byť iná, ktorú by volili tri percentá. Podľa Mediánu je otázkou len to, či Fidesz opäť získa dvojtretinovú ústavnú väčšinu v parlamente. Strana urobila naozaj všetko, aby si výsledok volieb poistila.
Volebný systém
Fidesz v novom volebnom systéme posilnil prvky maximalizujúce zisk najsilnejšej strany a prekreslil volebné obvody podľa svojich potrieb. Demokratické opozičné strany museli ešte pred voľbami vytvoriť neprirodzený „zlepenec“, ktorý odradil časť ich potenciálnych voličov. Naopak sa uľahčila kandidatúra nezávislým a novým stranám. Vznikol rad nastrčených kandidátov a malých strán, pravdepodobne podporovaných Fideszom, aby ubrali opozícii hlasy. Opozičné strany majú obmedzené možnosti na predvolebnú reklamu. Reklamné plochy a inzertný trh ovládajú podnikatelia blízki Fideszu. Komerčné televízie smú politickú reklamu vysielať len bezplatne, čo, samozrejme, robiť nechcú. Ulice, verejnoprávne i komerčné médiá sú naopak zaplavené straníckou propagandou, ktorá sa vydáva za vládnu informačnú kampaň či za inzerciu občianskych združení, financovaných v skutočnosti Fideszom. Na takúto reklamu žiadne obmedzenia neexistujú.
Médiá
Fidesz má cez blízkych podnikateľov širokú sieť vlastných televízií, rádií a novín, ktoré jednostranne a veľmi aktívne šíria vládnu propagandu. Verejnoprávne médiá sú manuálne riadené straníckou centrálou. Komerčné médiá sa úzkostlivo vyhýbajú politickým témam zo strachu z likvidačných pokút, mimoriadnych daní, straty licencie a inzercie. Vláda kontroluje viac ako 90 percent médií, za nezávislú možno považovať jednu televíziu, jednu rozhlasovú stanicu, dva denníky, niekoľko týždenníkov a internetových serverov. Väčšina z nich však bojuje o prežitie, pretože sa im inzerciu boja zadávať aj súkromné firmy.
Permanentná kampaň
Volebná kampaň Fideszu trvá celé štyri roky. Jej súčasťou boli „vládne informačné kampane“ propagujúce zásluhy strany. Jedna bola zameraná proti Medzinárodnému menovému fondu. Všadeprítomné bilbordy informovali, že vláda neustúpila požiadavke MMF znížiť rodinné prídavky a dôchodky. MMF si však takéto podmienky pre pôžičku, o ktorú mala vláda záujem, ani nekládla. Za svoje najväčšie víťazstvo dnes Orbánova vláda označuje to, že nariadila energetickým firmám znížiť ceny plynu a elektriny pre domácnosti. Firmy musia na každom šeku spotrebiteľa informovať, koľko forintov mesačne vďaka vláde ušetril. Ceny by pritom pravdepodobne klesli aj bez nariadenia vlády, lebo klesajú celosvetovo.
Zahraniční Maďari
Do volieb sa zaregistrovalo viac ako 200-tisíc nových voličov najmä zo susedných krajín, ktorí získali občianstvo podľa zákona presadeného vládou. Asi 80-tisíc z nich si podľa opozičného denníka Népszava formálne zaistilo trvalú adresu v Maďarsku a môže hlasovať i v jednomandátových obvodoch. Títo voliči rozhodnú maximálne o dvoch-troch mandátoch v novom 199-člennom parlamente. Práve tie však môžu určiť, či bude mať Fidesz ústavnú väčšinu. Fidesz naopak sťažil účasť na voľbách pre niekoľko stotisíc ľudí, čo z Maďarska odišli na Západ. Predpokladá sa, že títo ľudia by na rozdiel od nových občanov svojím hlasom podporili skôr opozíciu.
V Maďarsku budú voliť poslancov parlamentu podľa úplne nových pravidiel
http://www.teraz.sk/zahranicie/madarsko-parlament-volby/80062-clanok.html
Fidesz a KDNP potrebujú vo voľbách každý jeden hlas, tvrdí V. Orbán
http://www.teraz.sk/zahranicie/madarsko-fidesz-kdnp-volby-orban/80077-clanok.html
Fidesz chce podľa Attilu Mesterházyho vybudovať novú štátostranu
http://www.teraz.sk/zahranicie/madarsko-parlament-volby-mesterhazy/80083-clanok.html
Fidesz by získal 36, ľavicový blok Zomknutie 18 a Jobbik 15 % hlasov
http://www.teraz.sk/zahranicie/madarsko-parlamentne-volby/79934-clanok.html
Orbán dal voličom metro aj poklad, pred voľbami sa chváli
3. apríla 2014 - (Peter Morvay - Sme)
Starodávny Seusov poklad či opravené Kossuthovo námestie sú údajné tromfy vládnej strany Fidesz. - Pred nedeľnými voľbami zažíva Maďarsko smršť slávnostných odovzdávaní, odhaľovaní a víťazných oznámení. Na webovej stránke vlády pribudlo každý deň niekoľko podobných správ. A ako to pred voľbami býva, v skutočnosti sa ukazuje, že nie je všetko tak, ako tvrdí predvolebná propaganda vládnej strany Fidesz. Odovzdávajú sa aj nedokončené stavby alebo si vládna strana privlastňuje zásluhy svojich predchodcov.
Metro
Jedným z vrcholov predvolebnej kampane bolo otvorenie 4. linky budapeštianskeho metra. Jej príbeh je spätý s prechádzajúcim liberálnym primátorom Gáborom Demszkym, ktorý stál na čele mesta dvadsať rokov. Stavba sa mala začať v roku 1998. Práve vtedy však nastúpila prvá vláda Viktora Orbána, ktorá mala s opozičným primátorom spory a stavbu odmietla spolufinancovať. Stavebné práce sa začali po Orbánovom prvom páde v roku 2003. Fidesz ich podporuje od roku 2010, odkedy mesto vedie jeho primátor. Metro stálo asi 1,5 miliardy eur, štvornásobok pôvodne odhadovanej sumy, a mnohí Budapešťania už ani nedúfali, že sa ho dočkajú. „Pamätám si na správu, že Chuck Norris už cestoval 4. linkou,“ pripomenul na slávnostnom odovzdávaní jeden z budapeštianskych vtipov premiér Orbán, privlastňujúci si stavbu, ktorú v minulosti sabotoval.
Seusov poklad
Orbán minulý týždeň na mimoriadnej tlačovke oznámil, že Maďarsko získalo späť časť takzvaného Seusovho pokladu. „Silná krajina dokáže získať to, čo jej patrí,“ povedal premiér. Pôvodne možno až 40 strieborných nádob a predmetov z konca Rímskej ríše pravdepodobne našiel neďaleko Balatonu okolo roku 1975 miestny obyvateľ. Po jeho záhadnej smrti poklad vraj prepašovali na Západ. Štrnásť kusov z neho chcel v roku 1990 v New Yorku predať za 40 miliónov libier ich vtedajší majiteľ lord Northampton. Maďarsko sa odvtedy márne pokúša poklad získať súdnou cestou. Pre právne spory bol poklad legálne nepredajný a jeho cena klesala. Budapešť však odmietala návrhy majiteľov, aby si ho riadne kúpila. Tvrdila, že nebude kupovať, čo je podľa práva patrí. Za sedem kusov z pokladu teraz zaplatila pätnásť miliónov eur. Na otázku, prečo štát opustil zásadu, že si vlastný majetok kupovať nebude, Orbán vo zvláštnom rozhovore vo verejnoprávnej televízii tvrdil, že tých pätnásť miliónov ani nie je kúpna cena. „Ja by som to nazval nákladmi na jeho znovuzískanie,“ vysvetlil. Poklad vystavili v budove parlamentu a tri mesiace si ho môžete zadarmo pozrieť.
Kossuthovo námestie
Vláda rekonštrukciu Kossuthovho námestia pred parlamentom využila i nato, aby z neho odstránila sochy historických postáv, ktoré sa nehodia do jej oficiálneho obrazu dejín: prvého ľavicového prezidenta Maďarskej republiky z roku 1919 Mihálya Károlyiho a významného ľavicového básnika Józsefa Attilu. Námestie sa odovzdávalo nedokončené, len aby sa to stihlo pred oslavou národného sviatku 15. marca, ktorý Orbán využil na svoj predvolebný míting.
Plyn
Nedokončený plynovod minulý týždeň v Maďarsku odovzdávali spolu Orbán a Robert Fico. Niekoľkomesačná testovacia prevádza plynovodu sa začne v lete a podľa maďarských odborníkov išlo čisto o predvolebnú akciu. Maďarsku to navyše ani neuľahčí od závislosti od ruského plynu, aj cez tento plynovod totiž naši susedia pravdepodobne dostanú len ruský plyn.
Zneužitie politickej presily
3. apríla 2014 - (Róbert László - komentare.sme.sk)
Maďarsko je krátko pred voľbami oblepené plagátmi, ktoré platí vláda a propagujú jej údajné úspechy pod vedením Fideszu. Vládnuca strana si tak zo štátnych peňazí platí vlastnú kampaň. Je to len jeden z príkladov toho, ako si voľby zariadila tak, aby mala pred súpermi neférový náskok. Budú voľby v Maďarsku 6. apríla slobodné a poctivé? Ťažko si s touto otázkou poradiť, pretože je ťažko určiť, čo presne tieto pojmy znamenajú. Hlavným kritériom slobodných volieb je, že nimi možno vládnucu moc odvolať. To však ešte určite nie je dostatočná podmienka férových, alebo ak chcete poctivých volieb. Pre dokonale poctivé voľby by sa musela maximálne uplatniť rovnosť šancí - to je však ilúzia. Neutrálny, ideálny volebný systém neexistuje preto, lebo keď ho menia, tých, čo rozhodujú, vždy motivujú politické záujmy. O otázke, či má systém podporovať skôr vládnu stabilitu, alebo čo najpresnejšie pomerné zastúpenie, sa nedá rozhodovať inak než na politickom základe. Nebola to „odbornosť“, ktorá rozhodla o tom, či majú mať voľby jedno, alebo dve kolá. Obe riešenia sú rovnako demokratické a vždy sa nájde politická sila, pre ktorú bude jedno z nich nevýhodné. Malým stranám vyhovujú viac pomerné systémy, veľkým skôr väčšinové. Pre stranu dominujúcu jednej časti politického spektra je výhodnejšie jedno kolo, na koalíciu spôsobilým, ale samostatným formáciám skôr dvojkolové voľby.
Kedy sa začínajú problémy
Je však dôležité vidieť, že najmä od strán závisí, či dokážu prekročiť svoj tieň, stať sa veľkou stranou a využiť zároveň vo svoj prospech spomínané charakteristiky volebného systému. Kým politická sila meniaca volebný systém koná vo svoj prospech len v týchto bodoch, nemožno spochybniť ani to, že sú voľby slobodné a férové. Problém sa začína, keď volebný priestor tendenčne poskytuje niektorej časti politického spektra alebo vládnej strane výhody, ktoré demokratickú súťaž deformujú. Volebný systém vytvorený vládnou stranou Fidesz obsahuje mnohé takéto prvky, no je vhodné odlíšiť ich od tých, ktoré by mohli byť výhodné i pre iné strany. Medzi tie druhé patria komponenty pomáhajúce vždy relatívne najsilnejšej politickej strane dosiahnuť absolútnu parlamentnú väčšinu. Takým je zvýšenie váhy jednomandátových volebných obvodov (oproti 46 percentám v predchádzajúcom systéme z nich vzíde 53 percent parlamentných mandátov), zrušenie druhého kola a uľahčenie kandidovania. Ak by mala súčasná opozícia väčšiu podporu ako Fidesz, boli by tieto faktory výhodné pre ňu. Jednostrannosť je v týchto bodoch postihnuteľná maximálne v tom, že tou najväčšou stranou je dnes Fidesz.
Zmanipulovaná volebná mapa
Do systému sú však zabudované aj prvky, ktoré nenahrávajú vždy práve najsilnejšej strane, ale vždy pravici. Najdôležitejším z nich je politicky zmanipulovaná volebná mapa s novými hranicami jednomandátových väčšinových obvodov. V celkoch so zhruba 75-tisíc voličmi, v slovenskom volebnom systéme neznámych, získava mandát ten, kto dostane najviac hlasov. Maďarsko rozdelili na 106 takýchto obvodov, na základe hlasovania za stranícke kandidátky sa rozdelí len 93 mandátov (nový parlament bude mať 199 členov). Pri politicky neutrálnej mape by Fidesz a opoziční socialisti pri získaní približne rovnakej podpory, čiže 50 - 50 percent hlasov, získali aj približne rovnaké množstvo jednomandátových obvodov. Nové obvody však boli vytvorené tak, aby súčasná vládna strana aj pri vyrovnanej podpore získala 58 mandátov a ľavicová opozícia len 48. Vládnu stranu zvýhodňuje, že stranám na mnohých miestach zakázali umiestňovať ich volebnú inzerciu, vláda však môže na rovnakých miestach voľne vylepovať svoje plagáty, ktoré tiež slúžia na kampaň. Fidesz túto výhodu využíva bez zábran oveľa viac než ktokoľvek iný v minulosti. Strany nesmú zadávať platenú politickú reklamu komerčným televíziám a rádiám, na platenú vládnu reklamu sa však zákaz nevzťahuje. Tá vôbec nespadá pod volebný zákon. Kým strany sa musia vo verejnoprávnych médiách podeliť maximálne o 470 minút reklamného času, pre vládne reklamy žiadne časové obmedzenie neexistuje.
Miernejšie pravidlá
Neexistuje žiadne obmedzenie ani na zapojenie sa občianskych združení do kampane a na vyúčtovanie ich nákladov platia oveľa miernejšie pravidlá ako v prípade strán. Tým stranám, ktoré sú na tom materiálne najlepšie, to poskytuje nepomerné výhody. Sú totiž schopné časť svojej kampane zveriť občianskym združeniam a minúť tak oveľa viac, než im povoľuje limit asi 3,3 milióna eur určený pre politickú stranu. Podľa údajov Transparency International túto možnosť najefektívnejšie využíva opäť Fidesz, zďaleka v tom prekoná akúkoľvek inú stranu. Predĺžením mandátu členov celoštátnej volebnej komisie na deväť rokov zase vládna strana dosiahla, že ňou vybrané grémium zrealizuje okrem volieb v roku 2014 ešte aj voľby v rokoch 2018 a 2022. Ani v rámci nového systému nie je nemožné Fidesz odvolať od moci, takže spĺňa minimálne kritérium slobodných volieb. Rovnosť šancí však výrazne narušujú prvky zvýhodňujúce vždy pravicu, vládnu stranu a stranu s najsilnejším ekonomickým zázemím. Tieto čiastkové zmeny pravidiel dohromady vytvárajú systém, ktorý zaisťuje súčasnej vládnej strane síce nie neprekonateľnú, ale výraznú a ničím neodôvodnenú výhodu oproti jej konkurentom. Preto nemôžeme hovoriť o férových voľbách.
Ekonómka Éva Várhegyi: Orbánov nacionalizmus len zakrýva mafiánsky štát
6. apríla 2014 - (Peter Morvay - ekonomika.sme.sk)
Elitná maďarská ekonómka predpovedá, že problémy orbánovskej ekonomiky budú viditeľné už na budúci rok.
- Keď Orbánova vláda začala svoju neortodoxnú ekonomickú politiku, mnohí jej predpovedali pomerne rýchly krach. Prečo sa tak nestalo?
- Vláda využila rezervy, s ktorými mohla aspoň zdanlivo udržať deficit rozpočtu. Platobnej bilancii zasa pomohlo výrazné zníženie dovozu. Medzinárodné trhy sledujú tieto čísla a keď sa zdalo, že sú vcelku v poriadku, Maďarsko sa nestalo v takej miere cieľom medzinárodných finančných špekulácií. Neskôr mala maďarská ekonomika veľké šťastie, keď dokázala zachytiť konjunktúru, ktorú priniesol napríklad automobilový priemysel. Inou vecou je stav štátneho rozpočtu. Orbánova vláda použila desať miliárd eur majetku súkromných dôchodcovských spoločností, čiže asi 10 percent HDP, aby sa dostala spod úniového konania pre prílišné prekračovanie deficitu a tým aj spod prísnejšej kontroly. Zároveň tým zdanlivo znížili mieru štátneho dlhu. To stačí na to, aby, ak nenastane vyslovene krízová situácia, maďarská ekonomika prežívala.
- Zostali ešte nejaké rezervy, ktoré by mohla využiť aj v budúcnosti?
- Z majetku penzijných spoločností už použili asi 90 percent. Za menšiu časť z toho nakupovali, štát napríklad spätne odkúpil podiely v MOL-e a iných energofirmách. Väčšiu časť použil na zníženie štátneho dlhu a veľká časť sa jednoducho utratila. Vďaka týmto peniazom a sumám, ktoré štát už neodvádzal penzijným fondom, sa podarilo deficit nominálne udržať pod tromi percentami.
- Kedy začnú tieto utratené peniaze z penzijného sporenia chýbať?
- Asi o desať rokov. Pre ľudí, ktorí vtedy začnú odchádzať do dôchodku, bude musieť vláda niekde získať peniaze, ktoré teraz minula. Napríklad zvýši dane alebo im zníži dôchodky.
- Vyplatil sa nákup podielu v energetických spoločnostiach?
- Nie, zatiaľ to vyzerá, že na tomto obchode štát prerobil. Cieľom vlády však ani nebolo rozmnožiť štátny majetok, ale v súlade so svojou ideológiou preberať kontrolu nad čoraz väčším kusom ekonomiky. Teraz sa napríklad o to isté snaží v bankovníctve.
- Vyzerá to, že táto vládna politika je populárna.
- Áno, veľká časť maďarského obyvateľstva sa sklamala v súkromných firmách a verí skôr štátnemu sektoru. Druhým faktorom je apelovanie na národné cítenie: to, čo je štátne, to je národné, to je naše. To už je vyslovene nebezpečná nacionalistická ideológia, ktorú Orbánova vláda rada používa.
- Vláda svoju politiku odôvodňuje aj tým, že potom môže určovať ceny pre obyvateľstvo.
- To by mohla urobiť aj bez toho, sú to všetko regulované odvetvia. Regulácia nefungovala najlepšie, to však je len zámienka na ich prevzatie do štátnych rúk. Za to však nakoniec spotrebitelia zaplatia veľkú cenu, tieto odvetvia totiž potrebujú obrovské investície a nevidno, odkiaľ by sa vzali.
- Spotrebiteľov však zaujímajú len vládou nariadené nižšie ceny.
- Už viac ako rok tu prebieha to, čo vláda nazýva „boj o náklady na bývanie“, v rámci čoho napríklad nariadila znížiť ceny plynu postupne o viac ako 20 percent. Energofirmy musia na každom šeku spotrebiteľov informovať, koľko peňazí im už vláda ušetrila. Vláda má na jednej strane obrovské šťastie, po celom svete klesajú ceny energií a v Maďarsku by asi klesli aj bez jej zásahu. Na druhej strane spotrebitelia nevidia, že to, čo ušetria tu, zaplatia inde, a že ak sa ceny umelo znížia príliš, nebudú peniaze na investície a na údržbu, a môžu nastať zásobovacie problémy, ako sa to na viacerých miestach vo svete už stalo. V bankovníctve už vládne kroky pôsobia konkrétne problémy.
- Čo to znamená?
- Banky sú extra zdaňované a najmä tým zahraničným vláda sťažuje život tak, že niektoré už majú vážne straty a všetky prestávajú poskytovať komerčné úvery. Ekonomike preto chýbajú peniaze na investície a to bráni výraznejšiemu rastu. Rast prinášajú len verejné investície, napríklad výstavba štadiónov, ktorá je často financovaná z peňazí Únie. Všetko ostatné stagnuje. Preto ani rast, ktorý sa ako keby začal, nepovažujeme za udržateľný. Jeho zdrojom je okrem štátnych zákaziek predvolebné rozdávanie a vládna podpora spotreby, napríklad zvýšenie platov verejným zamestnancom. Tieto kroky krátkodobo zdanlivo fungujú a možno na nich budovať volebnú kampaň, no dlhodobo sa vypomstia. Zvýšenie platov možno financovať len udržiavaním mimoriadnych sektorových daní, ktoré ekonomiku brzdia. A stabilita celej ekonomiky pritom visí na vlásku a na tom, či máte šťastie s medzinárodným ekonomickým prostredím.
- Prečo tieto firmy z Maďarska neodídu?
- Zo strany vlády je v tom aj vypočítavosť, zdaňuje odvetvia, o ktorých vie, že nemôžu len tak jednoducho odísť, lebo žijú zo služieb obyvateľom alebo tu už veľa preinvestovali do infraštruktúry. Firmu vyrábajúcu nejaké elektronické drobnosti za tri mesiace rozoberiete a presuniete na Slovensko, banky, telekomunikačné či energetické firmy nie.
- Podľa vlády to však funguje a napríklad nezamestnanosť klesá.
- Klesá len vďaka tomu, že vláda zvyšuje počet ľudí v štátnej správe a najmä tých, čo sú akoby zamestnaní na verejných prácach. A okrem nich do štatistík započítava aj čoraz viac ľudí pracujúcich v skutočnosti v zahraničí. Počet skutočných pracovných miest v komerčnej sfére nerastie.
- Vláda sa chváli aj znižovaním štátneho dlhu. Klesol by aj bez peňazí, ktoré zobrali penzijným fondom?
- Nie, bez započítania týchto len jednorazovo či krátkodobo započítateľných peňazí by zadlženie Maďarska rástlo. Podľa oficiálnych štatistík bol najvyšší dlh v roku 2010, keď dosiahol 82 percent a od roku 2012 klesá, teraz je okolo 79 percent. Bez peňazí z penzijných fondov by však bol štátny dlh i dnes značne nad osemdesiatimi percentami. Takže zdanlivo v tomto vláda dosiahla úspech, ktorý môže prezentovať pred Úniou. Aj keď ani podľa vlastných čísel nedodržiava plán konvergencie predložený Bruselu. Podľa neho by mal byť dlh už niekde okolo 70 percent.
- Únia zastavila proti Maďarsku konanie pre vyšší deficit napriek tomu, že vláda znížila deficit len vďaka zoštátneniu penzijných fondov, čiže tak trochu podvodom.
- Únia v podstate nemala na výber. Vláda vyprodukovala čísla, pre ktoré už formálne nebolo možné v konaní pokračovať. Ako ich dosiahla a že sú to len krátkodobé a neudržateľné čísla, je iná vec. Úlohu zohralo i to, že Orbánova strana sa teší určitej ochrane zo strany európskych ľudovcov.
- Aký zmysel malo, že vláda predčasne splatila zvyšok pôžičky od Medzinárodného menového fondu?
- To bol čisto propagandistický krok, aby sme ukázali, akí sme nezávislí. Maďarsku sa veľmi nevyplatil, vláda musela vydať štátne obligácie, aby pôžičku splatila. Nové peniaze potom získala dosť draho na rozdiel od lacnejšej pôžičky MMF. Vlastne si požičala nevýhodnejšie, aby mohla splatiť výhodnejší úver.
- Vládne kroky majú, zdá sa, jeden spoločný rys - vždy vyhovujú nejakým podnikateľom blízkym vláde. Ak vláda oslabuje zahraničné obchodné reťazce, zbavuje tým konkurencie reťazec CBA, ktorého majitelia sú mu blízki.
- Verím tomu, že tu v podstate funguje akýsi mafiánsky štát, v ktorom treba odmeňovať každého, kto patrí do „rodiny“, zaistiť mu ekonomické možnosti a výhody. Prejavuje sa to aj v bankovníctve. Orbán vyhlásil, že aspoň 50 percent bankového sektora musí byť v národných rukách. V praxi to znamená zjednotenie celého odvetvia sporiteľní pod jednu banku, ktorú potom jednoducho dali konkrétnej maďarskej obchodnej skupine. To isté platí pre obchod, kde sa snažili pre CBA vytvoriť trh, pri rozdeľovaní poľnohospodárskej pôdy, trafík - všetko na základe kamarátšaftu. Na jednej strane tu rozprávajú nejaké národniarske reči, na druhej strane v praxi úplne pragmaticky rozdávajú vlastnej klientele.
- Je to zlučiteľné napríklad s pravidlami Únie na ochranu hospodárskej súťaže? Dokáže proti tomu Únia niečo podniknúť?
- Žiaľ nie, Únia na to ani nemá právomoci. Môžete sa obrátiť na súdy, ako to mnohí aj urobili. Aj keby však nakoniec rozhodli vo váš prospech, potrvá to roky a zmeny sa medzitým stali nezvratnými. A napríklad maďarský úrad na ochranu hospodárskej súťaže vláda v podstate vykastrovala, odborníkov odstránila a na jeho čelo postavila vlastného lojálneho človeka. Dozor nad finančnými trhmi zase prevzala národná banka, na ktorej čele stojí Orbánov človek a ústavnému súdu zostalo minimum právomocí.
- Urobila vláda na ekonomickom poli niečo aj dobre?
- V určitom zmysle bolo dobré, že sa rozlúčila s doktrínou, že v čase krízy je vždy nutné šetriť a podporila spotrebu. To mohlo byť aj užitočné. Na druhej strane však nešetrila tam, kde to bolo treba, neurobila napríklad štrukturálne reformy verejných financií, aby boli tieto financie udržateľné. No hospodársku politiku nemožno posudzovať podľa jednotlivých prvkov, len ako celok, a toto je podľa mňa zlá politika, ktorá nevedie k udržateľnému rastu a rovnováhe a ktorá prehlbuje spoločenské napätie. Dosiahla krátkodobý ekonomický rast, ale ten nie je udržateľný. Aj pri potenciálne dobrých krokoch sú vždy veľmi problematické nástroje, ktoré použila.
- Aká je budúcnosť maďarskej ekonomiky, ak pri moci zostane Viktor Orbán?
- Tento rok rast ešte asi ekonomická rovnováha vydrží. No od budúceho roku sa táto ekonomická politika asi vyčerpá. Otázka je, čo prinesie taká megainvestícia, akou je dostavba jadrovej elektrárne Paks, akú cenu za ňu Maďarsko zaplatí. Veľkým problémom je, že podiel štátu na ekonomike a miera prerozdeľovania rastie, úloha štátu v sociálnej sfére však klesá. Masy ľudí klesajú pod hranicu chudoby a do bezvýchodiskovej situácie sa dostáva aj veľká časť nižšej strednej triedy.
Trhovisko na bobrej lúke - V bašte Orbána volia vždy pravo
2. apríla 2014 - (Peter Morvay - Sme)
Fidesz v Hódmezővásárhelyi podľa opozície vyskúšal to, čo dnes robí v celej krajine. - Druhý najmocnejší muž Orbánovho kabinetu stále riadi mesto, v ktorom politicky začínal. Mesto Hódmezővásárhely (v doslovnom preklade to znamená Trhovisko na bobrej lúke) na juhu Maďarska má iba 45-tisíc obyvateľov. Svojou administratívnou rozlohou je však druhým najväčším mestom krajiny a len mierne zaostáva za skoro dvojmiliónovou Budapešťou. K mestu totiž patrí rozľahlá oblasť samôt, typická pre túto časť Veľkej uhorskej nížiny.
Vždy tu vládla len pravica
Politicky je Hódmezővásárhely zaujímavý tým, že tu od roku 1990 vždy vládla národniarska pravica. V rokoch 1990 až 2002 bol primátorom András Rapcsák, pôvodne kresťanský demokrat, ktorý prešiel k Fideszu. Po jeho smrti post primátora zdedil jeho asistent János Lázár a zastával ho až do roku 2012. Vtedy sa Lázár stal štátnym tajomníkom, vedúcim úradu vlády a druhým najsilnejším mužom kabinetu po premiérovi Viktorovi Orbánovi. Neoficiálne Lázár Hódmezővásárhelyu vládne stále. Mesto považujú za baštu Fideszu, kde strana vládne železnou rukou a opozícia už skoro neexistuje. Vláda oboch primátorov bola sprevádzaná radom škandálov, podozrení zo zneužívania moci, využívania verejných peňazí na súkromné účely a zadlženia mesta.
Stratená ľavica
Opozíciu je naozaj ťažké nájsť, webová stránka miestnych socialistov uvádza jediné telefónne číslo, na ktorom to ani v predvolebnom období niekoľko dní nikto nedvíha. „Hódmezővásárhely bol pre Fidesz výcvikovým priestorom, tu si vyskúšal, čo potom urobil na celoštátnej úrovni: ovládnutie médií, znemožnenie existencie opozície, vyhnanie zahraničných investorov,“ hovorí kandidát socialistov Péter Varga, keď ho nakoniec zastihneme. Samospráva mesta zasadá podľa toho, kedy je Lázár v meste, aj keď vlastne s vedením mesta už formálne nemá nič spoločné, tvrdí. Podľa mestskej poslankyne za Fidesz je naopak mesto úspešné a vďačí za to najmä súdržnosti miestnej komunity. Zdôrazňuje však aj význam veľkých osobností, exprimátorov Rapcsáka a Lázára. Základom ekonomického úspechu sú podľa Katalin Havasiovej malé a stredné podniky s miestnymi väzbami, ktoré sa „na rozdiel od nadnárodných firiem len tak neodsťahujú.“ „V našom priemyselnom parku už niet miesta, musíme ho rozšíriť,“ hovorí poslankyňa. Plánuje sa ešte predĺženie rýchlostnej cesty do blízkeho Rumunska a obnovenie železnice spájajúcej mesto s rumunským Temešvárom, ktorá sa prerušila po rozpade Uhorska. „Mladí z mesta odchádzajú, nemajú tu prácu a ak aj niečo nájdu, len za veľmi mizerný plat,“ hovorí naopak nemenovaný miestny zdroj.
Mesto cibule
Lázár sám kandiduje v nedeľných parlamentných voľbách za Hódmezővásárhely a okolie. Zastihli sme ho na predvolebnom stretnutí s voličmi na rohu dvoch ulíc v susednom Makó. Štátny tajomník asi sedemdesiatim prítomným vysvetľuje, že nové pracovné miesta možno zriadiť najmä v poľnohospodárstve „náročnom na pracovnú silu“. Na to zase treba zmeniť rozdeľovanie európskych dotácií, aby väčšinou išli miestnym malým pestovateľom. „Nech je Makó opäť mestom cibule,“ odkazuje na najznámejší produkt okolia. „Vláda bude pestovateľov podporovať znížením ceny energií a rozšírením možností zavlažovania,“ odpovedal Lázár na otázku SME, či bude takéto poľnohospodárstvo konkurencieschopné.
„Vláda V. Orbána na dosiahnutie mocenských cieľov Fideszu zneužíva ústavu“
Exprezident Sólyom pripomenul voličom, že existujú aj malé strany - Nevypláca voliť menšie zlo spomedzi veľkých strán
http://www.hlavnespravy.sk/madarsky-exprezident-solyom-pripomenul-volicom-ze-existuju-aj-male-strany/243380
V. Orbán: Najväčšou výzvou pre nás sú voľby, ochrana režijných nákladov a pôdy
http://www.aktuality.sk/clanok/250419/najvacsou-vyzvou-pre-nas-su-volby-ochrana-rezijnych-nakladov-a-pody-vyhlasil-viktor-orban/
Index: Maďarskí ľavicoví politici očakávajú vo voľbách miernu prehru
http://www.teraz.sk/zahranicie/index-madarsko-lavicovi-politici-volby/79819-clanok.html
Denník Magyar Nemzet sa odvoláva na správu spoluväzňa bývalého podpredsedu MSZP
http://www.hlavnespravy.sk/madarsko-o-milionoch-socialistu-simona-vedeli-sefovia-mszp-tvrdi-magyar-nemzet/243268
Rumunský premiér Victor Ponta: Požiadavky maďarskej menšiny na autonómiu nikdy neprijmeme
http://www.hlavnespravy.sk/ponta-poziadavky-madarskej-mensiny-na-autonomiu-nikdy-neprijmeme/242375
Na Hedvigu Ž. M. podali obžalobu pre krivú výpoveď
http://www.teraz.sk/slovensko/hedviga-zakova-malinova-sud/80027-clanok.html
Helsinský výbor považuje obžalobu na H. Malinovú za vykonštruovanú
http://www.sme.sk/c/7162283/helsinsky-vybor-povazuje-obzalobu-na-malinovu-za-vykonstruovanu.html
Hedviga - Rana sa bude ďalej jatriť
http://konkol.blog.sme.sk/c/353323/Hedviga-rana-sa-bude-dalej-jatrit.html
Slováci, Maďari a Rómovia žijú v Ďurkove vedľa seba bez nezhôd
http://www.dobrenoviny.sk/c/27371/slovaci-madari-a-romovia-ziju-v-durkove-vedla-seba-bez-nezhod
Program Slovenského inštitútu v Budapešti (Apríl 2014)
http://www.oslovma.hu/XXX/InstPpSk.pdf
Kto sme my a kto sú tí druhí
Výstava Privátny nacionalizmus putuje v rôznych podobách po Európe. Práve teraz je v košickej Kunsthalle. - O návrate nacionalizmu v 21. storočí, o vzťahu politiky, moci a schopnosti umenia hovoriť o nich. Pripomína, aké skreslené či priam pomýlené môžu byť predstavy o prejavoch „národnej hrdosti“ a ako ľahko dochádza k prehlbovaniu vzájomnej neznášanlivosti.
http://kultura.sme.sk/c/7162994/kto-sme-my-a-kto-su-ti-druhi.html
Péter Hunčík: Lavína na juhu
2. apríla 2014 - (Péter Hunčík - komentare.sme.sk)
Je ťažké oslobodiť sa od dojmov získaných počas prezidentskej volebnej kampane. Mňa zaujímalo hlavne správanie obyvateľov južných okresov. Veď tu žije väčšina slovenských Maďarov a ich prevažná časť volila Andreja Kisku. Kiska získal v Dunajskostredskom okrese 92,74 percenta hlasov a v Komárňanskom 86,53 percenta hlasov. Vyše 70 percent dostal ešte aj v tých južných okresoch, kde sú už vo väčšine Slováci (Galanta, Senec, Šaľa). Čo mohlo byť príčinou tejto južnej „Kiskovej lavíny“? Keby išlo o slovensko-maďarské súperenie, chápal by som postoj Maďarov. Ale tu išlo o súperenie dvoch Slovákov. A nemôžeme povedať ani to, že súperila pravica s ľavicou, veď kandidáti útočili na seba skôr osobne, o skutočných politických témach takmer nedebatovali. Prečo došlo k takému obrovskému rozdielu? Robertovi Ficovi sa stalo osudným to, že počas svojej politickej kariéry sa ani raz nepostavil za vec maďarskej menšiny. Ohováral ju všade, kde sa len dalo. Obzvlášť to platí pre koaličné vládnutie v rokoch 2006 až 2010, keď spolu s Jánom Slotom rúcali a zúrili. Ešte aj počas súčasnej kampane niekoľkokrát bodol do Maďarov. A tí mu tie bodnutia teraz vrátili. A vôbec nemali ani ten nepríjemný pocit ako počas súperenia Mečiara s Gašparovičom, keď z „núdze“ hlasovali za Gašparoviča. Je síce pravda, že Andrej Kiska nepovedal nič konkrétne k menšinovým otázkam, ale získal si sympatie slovenských Maďarov už tým, že na nich neútočil a v súvislosti s Ficovou „kosovskou“ hrozbou „usadil“ premiéra tým, keď povedal, aby neprirovnával južné Slovensko ku Kosovu. A čo bolo možno pre voličov rovnako dôležité: rozdiel v štýle prístupu dvoch kandidátov, Fico bol ako tank T-54. Postupoval vpred obrovským hrmotom a kde zbadal pohyb, okamžite strieľal. Bol agresívny a netolerantný. Ani jeden úsmev, ani milé slovo. Len vyhrážky. Jeho ego sa opäť obrovsky nadulo, gestá a mimika pripomínali Fica z rokov 2006 - 2010. Reč tela bola ešte drsnejšia ako verbálna komunikácia. A to sa veľmi mnohým ľuďom nepáčilo. A nielen v južných okresoch.
Strápnenie sa Ficom
31. marca 2014 - (Peter Morvay - komentare.sme.sk)
Úspech Andreja Kisku môže pomôcť aj Mostu v propagandistickom súboji s SMK. - Béla Bugár môže mať pravdu, že SMK uzavrela so Smerom obchod: nepodporí pred druhým kolom Kisku, odradí Maďarov od voľby a tak nepriamo podporí Fica. Podozrivých okolností je viac než 200-tisícová dotácia z rezervy vlády pre domov dôchodcov v bydlisku Józsefa Berényiho, spomínaná Bugárom. Podmienka SMK pre Kisku, aby Maďarom otvorene niečo ponúkol, bola v domácich podmienkach od začiatku nezmyselná a pôsobila ako vytváranie si zámienky, prečo Kisku nepodporiť. Súboj šéfa SMK s de facto smeráckym županom v Trnave na jeseň bol smiešny po dlhodobej úzkej spolupráci oboch pánov. Správy, že nový poverenec pre menšiny vzíde z SMK, sú príliš časté, aby nemali žiadny základ. A keďže Fica v kampani jasne podporil i skutočný pán a vládca SMK, premiér Orbán, majú asi Bugárove obvinenia reálny základ. Vtipné však je, že SMK v takom prípade skúša len to, o čo sa dlho s poverencom pre menšiny snažil Most. A SMK zas robí to, čo v prípade Mosta označovala za zradu maďarských záujmov. Rozdiel medzi stranami je iba v tom, že Ficovi raz naletí jedna, inokedy druhá. Mostu v každom prípade Kiskov úspech umožnil vyjsť víťazne z propagandistického súboja s SMK a čiastočne zmazať debakel, ktorý utrpel podporou Pavla Hrušovského. SMK naopak Kiskovým víťazstvom utrpela ďalšiu porážku. Účasť maďarských voličov bola v druhom kole dokonca vyššia než v prvom. Možnosť poraziť Fica a voliť Kisku ich oslovila viac, než možnosť symbolicky podporiť maďarského kandidáta, na ktorej postavila svoju politiku SMK. Maďarskí voliči názor SMK a jej politiku prázdnych gest odignorovali. Zo strany urobili hlupáka a slabocha, ktorý nemá čo ponúknuť ani čím vydierať.
Lucia Žitňanská vstupuje do Mosta, stane sa podpredsedníčkou
http://www.sme.sk/c/7163102/lucia-zitnanska-vstupuje-do-mosta-stane-sa-podpredsednickou.html
Za Orbánom prišiel pravý demokrat
31. marca 2014 - (Peter Morvay - Sme)
Šéf európskych ľudovcov Joseph Daul nemá problém s autoritárskym Viktorom Orbánom, potrebuje ho. - Milý Viktor, som šťastný, že tu stojím po tvojom boku, zalieča sa v sobotu šéf Európskej ľudovej strany Joseph Daul maďarskému premiérovi na jeho predvolebnom mítingu. Orbán je podľa Daula jediným človekom, ktorý môže Maďarsko viesť. Veď zostal pri moci aj uprostred krízy vďaka tomu, „že rozhodoval správne a hovoril ľuďom pravdu“. Daul sa rozhorčil na eurosocialistov, čo neustále napádajú maďarskú vládu, pričom vo vlastných radoch trpia nedemokratických politikov, ako sú ľavicoví premiéri Bulharska a Rumunska. (Fica nespomenul, keďže je dnes Orbánovým spojencom a spolu predvolebne odovzdávali nedokončený plynovod, naozaj by sa to nehodilo.) Podobných politikov by európski ľudovci vo svojich radoch nikdy nestrpeli, rečnil Daul po boku dnes najautoritárskejšieho premiéra v Európskej únii. Ani sa pritom nečervenal. Nuž, desaťročia strávené v zásadovej európskej politike sú na nezaplatenie. Prečo mu stojí zato sa takto strápňovať, prezradil až na úplný koniec. S Fideszom sa ľudovci môžu opäť stať najsilnejšími v europarlamente. A to je jediné, na čom záleží.
Pomaďarčený Boh a balatonská keramika - Mix iracionality a nacionalizmu
1. apríla 2014 - (Ľubomír Jaško - Aktuality.sk)
O maďarské parlamentné voľby sa v tieni tých našich prezidentských zaujímal doteraz málokto. V nedeľu (lebo vybrať vedúcu silu v spoločnosti je sviatok) sa nebude rozhodovať o víťazovi, ale o percentách na konte Fideszu. Premiér Orbán posilňuje svoj úspech tradičným stredoeurópskym štýlom: gestami, rečami a ponižovaním súperov. „Maďarsku požehnal Boh.“ Takouto a podobnými múdrosťami hecoval na predvolebnom megamítingu v Budapešti svojich priaznivcov Viktor Orbán. Bez ohľadu na to, že ak Boh skutočne požehnáva, tak určite celý svet bez zvýhodňovania konkrétnych národných farieb. Premiér si verí, lebo podobnými výkrikmi môžu ľudí zásobovať akurát nacionalisticko-náboženskí vodcovia. Boh je napriek všeobecnému úpadku viery stále vďačným nástrojom politickej propagandy. Každú chvíľu ho niekto iný sťahuje z neba na zem, aby sa zapojil do špinavých kampaní. Raz musí hovoriť starosloviensky, potom maďarsky, inokedy rusky, je vláčený medzi Nitrou a Ostrihomom. Len o univerzálnosti jeho lásky už nehovorí nikto. Orbán režíruje volebnú kampaň ako vznešenú púť za úspechom. Nezabúda šikovnou organizáciou navodiť dojem plných námestí a ulíc. Také obrázky pôsobia vo večernom spravodajstve ako mobilizácia pre fanúšikov a odstrašenie pre prípadných oponentov tejto hry. Kampaň je mystickým divadlom, v ktorom okrem loga Fideszu trčia tradičné inštrumenty dostupné politikom v Karpatskej kotline: nožnice na otváranie stavieb, horúčkovité dohody na poslednú chvíľu, zahraničné návštevy a zachránené národné poklady. Hlavným predvolebným tromfom sa nakoniec stala kolekcia siedmich strieborných a pozlátených antických nádob. Ide o časť pokladu, ktorý pred štyridsiatimi rokmi vykopal mladý vojak na severnom brehu Balatonu. Objavili sa na aukcii na Západe. Maďarsko ich nakoniec muselo kvôli nejasnostiam okolo pôvodu tohto nálezu odkúpiť za 15 miliónov eur - je to pomerne luxusný predvolebný bilbord. Samozrejme, celá sláva okolo „maďarského“ pokladu sa odohrala vraj náhodou tesne pred parlamentnými voľbami... Antické krčahy nemohli zostať za hranicami. Zostávajú tam však tisíce Maďarov, ktorí budú môcť v týchto voľbách prvý krát voliť. Etnickí Maďari v susedných krajinách to budú mať ľahšie ako ďalší, ktorí sa zdržiavajú v západoeurópskych štátoch. Tí budú môcť voliť iba na ambasádach. Špekulatívnosť tohto zámeru je zjavná. Podporovatelia sna o veľkom a sebavedomom Maďarsku môžu svoje hlasy pre Fidesz poslať takpovediac prvou triedou. Stav maďarskej opozície sa nápadne podobá klinickej smrti tej slovenskej (akurát v opačnom politickom zafarbení). Orbán sa môže vysmievať z ľavicového zlepenca. Ukazuje sa, že politická neschopnosť nie je ľavicová ani pravicová, je iba jedna a striedavo napáda staré skompromitované partaje. Výzvy pre súčasnú maďarskú opozíciu sa podobajú na protimečiarovskú SDK v 98-om. Opozičné strany sa musia prispôsobiť novým pravidlám hry, a to všetko ich ešte viac ochromuje a mení na ľahký Orbánov terč. Súčasný premiér nakoniec útočiť ani veľmi nemusí, stačí ich ignorovať a odmietať čo i len spoločné televízne debaty. Dnešné i zajtrajšie Maďarsko je a bude pikantne namiešaným mixom iracionality, nacionalizmu a nepriateľstva. Tak to býva, keď sa politika začne podobať náboženstvu a šéf politickej strany dáva pokyny Bohu.
Jobbik má recept na druhé miesto, je tvrdší než Fidesz
31. marca 2014 - (Peter Morvay - Sme)
Maďarskí ultranacionalisti chcú skoncovať s rómskou kriminalitou a vystúpiť z Európskej únie. - Budapeštiansky ôsmy obvod je legendárna časť maďarského hlavného mesta. Považuje sa za svojbytné mesto v meste, s väčšinou veľmi ošarpanými ulicami, s vysokým podielom rómskeho obyvateľstva, zároveň však aj ako miesto obľúbené umelcami. Asi aj preto prišlo na predvolebný míting Jobbiku v bývalom kultúrnom dome hutníkov len asi tridsať ľudí. Skoro tretinu prítomných navyše tvorili Rómovia, od prívržencov krajne pravicovej strany sa jasne oddeľovali a v miestnosti bolo od začiatku cítiť napätie. Fidesz uskutočnil mnohé nápady Jobbiku z minulosti, extrémisti, ktorí môžu v nedeľných parlamentných voľbách skončiť ako druhí, sa preto v predvolebnej kampani snažia voličov zaujať najmä tým, že kritizujú polovičatosť vládnej strany a prichádzajú s ešte radikálnejšími návrhmi. Požadujú nižšie dane a aj keď vládu chvália za zvýšenie rodinných dávok, chcú ich v záujme vyššej pôrodnosti rozšíriť aj na staršie deti. Nikde však neriešia, kde vziať na výrazné zvýšenie štátnych výdavkov. Vládu kritizujú za to, že štatistiku zamestnanosti zlepšuje umelo započítavaním verejných prác. Sľubujú namiesto nich ozajstné pracovné miesta najmä v poľnohospodárstve. To je liekom Jobbiku na väčšinu problémov. Na mítingu v centre Budapešti sa najviac hovorí o problémoch živočíšnej a rastlinnej výroby. Kandidátka strany na mítingu žiada prísne tresty pre „zločineckých bankárov“. Fidesz kritizuje, že nesprístupnil archívy bývalej komunistickej tajnej služby a za skorumpovanosť jeho politikov. Hlavným rečníkom mítingu je podpredseda strany, bývalý policajt a hovorca polovojenskej Maďarskej gardy János Volner. „Chceme vymeniť celý politický systém,“ hovorí. Kriminalitu by vyriešil opätovným zavedením trestu smrti a obnovením medzivojnového žandárstva. (To sa smutne preslávilo za druhej svetovej vojny, keď sa pod nemeckým vedením postaralo o deportácie Židov do vyhladzovacích táborov.) Pre prítomnosť Rómov a novinárov hovorí opatrnejšie než obvykle, i tak však rýchlo dôjde na hlavnú tému Jobbiku - „cigánsku kriminalitu“. „Musíme skoncovať s tým, aby sa kriminalita reprodukovala rodením detí z dôvodu uživenia sa,“ tvrdí. Po protestoch Rómov sa bráni, že ľudí nerozlišujú podľa rasy a že mali dokonca aj v Maďarskej garde rómskych členov. Sám však vo svojich vystúpeniach dôsledne rozlišuje Rómov a Maďarov. „Treba obnoviť roľnícke družstvá a Cigánom dať kus poľa, aby si vypestovali, čo potrebujú,“ navrhuje dôchodca z obecenstva. Ďalšia pani nadáva na banky, ktoré stoja za tým „liberalizmom a podobnými ohavnosťami“. Jobbik je za vystúpenie Maďarska z Európskej únie, zároveň však kritizuje slabé čerpanie európskych dotácií a vo svojom ekonomickom programe počíta s peniazmi z týchto dotácií. Napriek tomu, že maďarský nacionalizmus býval tradične silne protiruský, Jobbik podporuje ruskú dostavbu jadrovej elektrárne v Paksi a pestuje s Moskvou výborné vzťahy. Zahraničné vzťahy má v strane na starosti podnikateľ s väzbami na Rusko a europoslanec, ktorý za socializmu vyštudoval diplomatickú akadémiu v Moskve. Dokonca sa pred rokom 1989 do Sovietskeho zväzu vysťahoval s odôvodnením, že sa mu tam páči viac než v Maďarsku. Jobbik tiež podporuje zbližovanie sa s Tureckom, Iránom a arabským svetom.
Poznáte Vrbu a Wetzlera?
Pred sedemdesiatimi rokmi sa podaril dvom Slovákom útek z Osvienčimu, vďaka ktorému sa celý svet dozvedel o tom, čo sa v koncentračných táboroch skutočne deje. Prečo si týchto slovenských hrdinov svetového významu nepripomíname viac? - Zaľudniť naše dejiny - Berme si príklad z Maďarov
http://www.aktuality.sk/clanok/250607/komentar-poznate-vrbu-a-wetzlera/
SNS zakryla bilbord s predvolebnou reklamou hnutia Jobbik
http://www.teraz.sk/slovensko/sns-bilbord-jobbik-dunajska-streda/79658-clanok.html
Protest SNS proti plagátom maďarského Jobbiku na Slovensku
1. apríla 2014 - (sns.sk)
Rafael Rafaj, prvý podpredseda Slovenskej národnej strany (SNS) v utorok 1. apríla v Dunajskej strede symbolicky zakryl bielou plachtou predvolebný billboard Hnutia za lepšie Maďarsko - Jobbik. Pokojný protest SNS prišli podporiť aj kandidáti na poslancov do Európskeho parlamentu Karol Farkašovský a Karol Konárik ml., nitriansky krajský predseda SNS Miloslav Horka, predseda Mládeže SNS Maroš Pavlovič a ďalší mládežníci. Slovenská národná strana už dávnejšie vyzvala politické strany z Maďarska, aby sa zdržali predvolebnej kampane na zvrchovanom území Slovenskej republiky. Podľa SNS je neprípustné, aby politické strany viedli volebnú kampaň na území iného štátu a vyvíjali politickú činnosť v zahraničí. SNS vyzvala svojich členov a sympatizantov na monitoring slovenského územia - najmä na juhu krajiny - či sa na ňom nenachádzajú predvolebné billboardy maďarských politických strán. Ako povedal na krátkom brífingu po symbolickom zakrytí billboardu Jobbiku Rafael Rafaj, podľa názoru SNS došlo k porušeniu viacerých zákonov.,,Na billboarde vidíme dosah maďarského zákona o dvojakom občianstve, keďže veľkoplošná reklama propaguje slovenského štátneho občana vo voľbách Maďarska,” uviedol R. Rafaj. Ako sa ďalej vyjadril, preto SNS prišla vyjadriť občiansky protest, symbolickým, niekoľkominútovým zahalením reklamy bielym plátnom.,,Je to drzosť Jobbiku, ktoré propaguje na území SR svoju vlastnú politiku,” povedal R. Rafaj s tým, že súčasný zákon o občianstve SR vylučuje dvojaké občianstvo.,,Takéto symbolické posolstvá sú rovnaké, ako tie politické,” dodal R. Rafaj. SNS odmietala billboard zastriekať či prelepiť, pretože nechcela poškodzovať cudzí majetok, chcela len poukázať na problém s maďarským billboardom. Ešte pred jeho symbolickým zakrývaním však začal slovne v maďarčine útočiť na členov SNS muž, ktorý - ako sa neskôr ukázalo - je nájomcom billboardu. Údajne tiež zhanobil slovenskú zástavu, symbol SR, tým, že ju opľul. Zavolal aj políciu, ktorá však zúčastneným len skontrolovala osobné doklady. R. Rafaj však oznámil polícii aj podozrenie zo spáchania trestného činu a zvážil, či podať na onú osobu trestné oznámenie. Symbolické zakrývanie billboardu sa malo uskutočniť najskôr v obci Dolný Štál. Tam však práve v noci z pondelka na utorok inkriminovaný billboard Jobbiku prelepili.
Most-Híd opäť nepresadil tabule v jazyku menšín na staniciach
http://www.teraz.sk/slovensko/most-hid-tabule-mensiny-stanice/79669-clanok.html
Rusi rozšíria Maďarom jadrovú elektráreň, požičajú im 10 miliárd eur
http://spravy.pravda.sk/ekonomika/clanok/313444-rusi-rozsiria-madarom-jadrovu-elektraren-pozicaju-im-10-miliard-eur/
Koncern MOL o chorvátskom obvinení Zs. Hernádiho vie iba z médií
http://www.teraz.sk/zahranicie/mol-chorvatsko-madarsko-hernadi/79661-clanok.html
V Chorvátsku obvinili šéfa maďarského ropného koncernu MOL
Zsolta Hernádiho podozrievajú, že v roku 2009 umožnil a zorganizoval podplatenie bývalého chorvátskeho premiéra Iva Sanadera.
http://www.teraz.sk/zahranicie/chorvatsko-madarsko-hernadi-obvinenie/79580-clanok.html
V Maďarsku sa začal posledný týždeň kampane pred parlamentnými voľbami
http://www.hlavnespravy.sk/madarsko-zacal-sa-posledny-tyzden-kampane-pred-parlamentnymi-volbami/242004
Parlamentné voľby by suverénne vyhral Smer-SD pred KDH a OĽaNO
http://www.24hod.sk/parlamentne-volby-by-suverenne-vyhral-smer-sd-pred-kdh-a-olano-cl279530.html
Podľa B. Bugára A. Kiska nebude len podpisovačom vládnych návrhov
http://www.teraz.sk/slovensko/bugar-kiska-nazor-most-hid/79510-clanok.html
„Ficovi nepomohol ani dobrý priateľ Orbán“
http://www.teraz.sk/zahranicie/ficovi-nepomohol-ani-orban-prezident/79513-clanok.html
Ficova porážka a maďarskí voliči
http://konkol.blog.sme.sk/c/352904/Ficova-porazka-a-madarski-volici.html
Fico stratil aj malé obce. „Pomohli“ mu Maďari (grafy)
http://hn.hnonline.sk/slovensko-119/fico-stratil-aj-male-obce-pomohli-mu-madari-grafy-611153
Andrej Kiska prezidentom SR
http://www.hlavnespravy.sk/novym-prezidentom-slovenskej-republiky-sa-stal-andrej-kiska/241047
Politológ: Volebná prehra Fica bola podobná ako Mečiarova v roku 2004
http://www.hlavnespravy.sk/politolog-volebna-prehra-r-fica-bola-podobna-ako-meciarova-v-roku-2004/241433
Maďarič: Smer čaká, ako A. Kiska naplní pojem protiváha vláde
http://www.teraz.sk/slovensko/madaric-smer-kiska-fico-volby/79441-clanok.html
Lídri EÚ gratulovali Kiskovi
http://www.teraz.sk/zahranicie/lidri-eu-gratulovali-kiskovi-prizidentov/79459-clanok.html
Zahraničné médiá sa k volebnému víťazstvu Kisku stavajú pozitívne
http://www.hlavnespravy.sk/zahranicne-media-sa-k-volebnemu-vitazstvu-kisku-stavaju-pozitivne/241484
Sobotka: Slovenské voľby potvrdili silu tamojšej demokracie
http://spravy.pravda.sk/prezidentske-volby-2014/clanok/313184-sobotka-slovenske-volby-potvrdili-silu-tamojsej-demokracie/
NOVA vyzýva Fica, aby podal demisiu
http://www.hlavnespravy.sk/nova-vyzyva-fica-aby-podal-demisiu/241542
Profil Andreja Kisku
Do prezidentského paláca mieri podnikateľ a filantrop - Vyštudoval elektrotechniku, pracoval v USA a je zakladateľom niekoľkých úspešných spoločností.
http://www.teraz.sk/slovensko/prezidentske-volby-kiska-profil/79413-clanok.html
A. Kiska: Budem stáť za každým slušným človekom našej krajiny
http://www.teraz.sk/slovensko/prezidentske-volby-kiska/79401-clanok.html
Príklon k nepolitickej politike
Podľa politológa Jána Baránka sa v spoločnosti niečo deje
http://www.teraz.sk/slovensko/politolog-baranek-kiska/79415-clanok.html
Sila okamihu
http://nazory.pravda.sk/komentare-a-glosy/clanok/313142-volebny-komentar-sila-okamihu/
Fico má tri možnosti
Maďarič: Voľby ukázali nový fenomén - Ľudia chcú prezidenta nepolitika
http://hn.hnonline.sk/slovensko-119/sledujeme-online-slovensko-ma-noveho-prezidenta-fico-zablahozelal-kiskovi-610835
Kiska bude prezidentom, Fico priznal porážku
http://spravy.pravda.sk/prezidentske-volby-2014/clanok/313138-volby-sa-skoncili-sledujte-s-nami-kto-sa-stane-prezidentom/
Účasť prekročila 50,4 percenta voličov
http://www.sme.sk/c/7153238/minuta-po-minute-kiska-bude-prezidentom-fico-priznal-porazku.html
Prechádzame na letný čas
http://www.cas.sk/clanok/277085/poznacte-si-v-nedelu-prechadzame-na-letny-cas.html
Do pondelka si môžeme ako tak nastaviť svoje biorytmy
http://www.bystricoviny.sk/spravy/bystricania-pozor-zo-soboty-na-nedelu-prechadzame-na-letny-cas/
Závlahová voda nie je na Slovensku celkom zadarmo
Maďarskí poľnohospodári nebudú platiť za vodu...
http://aktualne.atlas.sk/zavlahova-voda-nie-je-na-slovensku-celkom-zadarmo/slovensko/spolocnost/
Budapešť má nové metro, pribudla 4. linka
http://cestovanie.aktuality.sk/clanok/8793/budapest-ma-nove-metro-pribudla-4-linka/
Novú linku metra v Budapešti skúšali cestujúci zdarma
http://www.teraz.sk/zahranicie/budapest-linka-metro-m4/79437-clanok.html
Socialisti si to chcú rozdať s Orbánom v debate
http://www.webnoviny.sk/svet/clanok/807921-madarski-socialisti-si-to-chcu-rozdat-s-orbanom-v-debate/
V Maďarsku to vrie, proti Orbánovej vláde demonštrujú tisícky Maďarov
http://www.teraz.sk/zahranicie/madarsko-orban-demonstracie-vlada/79450-clanok.html
Orbán zvolal megamíting. Sme požehnaní Bohom, povedal svojim
http://www.sme.sk/c/7153896/orban-zvolal-megamiting-sme-pozehnani-bohom-povedal-svojim.html
V. Orbán: Prosíme ešte štyri roky
http://www.teraz.sk/zahranicie/priaznivci-fidesz-pochod-budapest-orban-/79365-clanok.html
Film Felvidék - Horná zem môžete premietať aj u vás
Spomienky ožijú: Všetko začalo zamyslením sa nad babkinými slovami, že prišla na Slovensko z Maďarska ešte ako malé dieťa s celou svojou rodinou...” - Vladislava Plančíková: Pýtajme sa na minulosť, kým je koho - Zabudnuté príbehy ľudí, ktorých životy poznačili rozhodnutia mocných a mocnejších... - Čo urobí národnostná politika s našimi životmi?
http://www.oslovma.hu/index.php/sk/kultura/155-kultura1-kultura1/1160-film-felvidek-horna-zem-mete-premieta-aj-u-vas
Šaliansky Maťko - Na súťaži recitovali aj deti z Ukrajiny a Maďarska
31. marca 2014 - (Nitrianske noviny)
Celoslovenského, 21. kola súťaže v prednese slovenských povestí Šaliansky Maťko sa zúčastnilo 30 žiakov. Z toho 24 bolo zo Slovenska, 2 zo Slovenského Komlóša (Maďarsko) a 4 z Ukrajiny - Užhorod. V prvej kategórii zvíťazil Martin Gabko zo ZŠ Dolná Mariková, na druhom mieste skončil Jakub Sebastián Barjak zo ZŠ Zvolen a na treťom Alexandra Hornáková zo ZŠ s MŠ Trnava. V druhej kategórii patrilo prvé miesto Alexovi Mihalíkovi zo ZŠ Nové Zámky, druhé miesto Barbore Jurovčíkovej zo ZŠ Púchov a tretie miesto Laure Zeleňákovej zo ZŠ Košice. V tretej kategórii vyhrala Mária Bernátová zo ZŠ Bratislava, Natália Laššáková zo ZŠ s MŠ Zákamenné sa umiestnila na druhom a Lucia Lengyelová zo ZŠ Partizánske na treťom mieste. Porotu tvorili učitelia šalianskych škôl a učitelia z Nitry: „Pani Rozália Bezáková - vedúca krajského odboru školstva v Nitre, Mária Miháliková - predsedníčka Matice slovenskej v Nitre, Jolana Lenčéšová - učiteľka a matičiarka z Močenka a pani Čajková z Národného osvetového centra v Bratislave,” povedal Svetozár Hikkel, zakladateľ súťaže.
Slovák v parlamente
4. apríla 2014 - (Oliver Bakoš - nazory.pravda.sk)
Všetkých spoluobčanov nadchla správa, že v maďarskom parlamente možno bude aj jeden Slovák. Je to pomerne prekvapujúca situácia, s akou sa verejnosť v moderných európskych dejinách vlastne ešte nestretla. Väčšina ľudí sa potichu (aby to nezakríkli!) spytuje, či to väčšmi spôsobila európska hymna, európska vlajka, alebo ide priamo o Prozreteľnosť. Posledný prípad, aj keď nie je vylúčený, nie je zatiaľ celkom preukázateľný, lebo predpokladaný efekt nie je až natoľko silný, ako by sa mohlo zdať. Ak totiž ide naozaj o jedného Slováka, potom je ho tam, aspoň podľa všeobecných ukazovateľov, pomerne málo. Teda v pomere k iným členom parlamentu, ale rozhodne nie v pomere k slovenskej menšine, ktorú bude zastupovať. K Slovákom sa v Maďarsku prihlásilo asi 35-tisíc ľudí. Po odrátaní neplnoletých je ich o niečo menej (22-tisíc), takže do obyčajných volieb to na takého ozajstného poslanca nestačí, lebo naň treba asi 25-tisíc hlasov, čo je po národnostnom zvýhodnení vraj iba štvrtina z hlasov potrebných na skutočného poslanca. V porovnaní s Nemcami (250-tisíc) alebo Rómami (600-tisíc) je to v podstate ideálna situácia, lebo ani oni nebudú mať naozajstného poslanca, ale tiež len po jednom takpovediac „pracovníkovi“ parlamentu. Pretože ide o takého člena parlamentu, ktorý tam, čo je nesporne prekvapujúce, vôbec nemôže hlasovať. Ale, myslím si, že na takej malichernosti, ako je hlasovanie, v dobre vybudovanom parlamente dnes už až tak veľmi nezáleží. Každý z nich bude mať predsa „štatút hovorcu svojej menšiny“. To znamená, že v parlamente „povedať môže“, a to je jasný príznak demokracie, nech už to každý berie ako chce. Je úžasné, že v podstate tak Slovák bude mať také isté práva ako Nemec alebo Róm. Aj keď, ak som to správne pochopil, tento Slovák ako iba jeden Nemec alebo jeden Róm. Tomuto systému nemožno teda nič vyčítať. Veď ako by to vyzeralo, keby mal Slovák také práva ako dvaja Nemci alebo Rómovia, navyše ak je tam z každého len po jednom? A keď pritom ani nikto z nich nehlasuje? Nedá sa ani celkom povedať, že vôbec nemôže v parlamente hlasovať. Lebo vo výbore pre menšiny vraj „už“ hlasovať môže. A tento výbor, keď sa to tak vezme, je tiež iba v parlamente. Nemožno tiež predpokladať, že hlas hovorcu národnostnej menšiny by bol niečo ako „hlas volajúceho na púšti“, lebo okrem neho je tam stále ešte 386, resp. po novom 199 riadnych maďarských poslancov s plnohodnotným mandátom, ktorí si ho istotne kedykoľvek radi vypočujú a povzbudia ho. Isto ho nenechajú, aby hovoril iba tak do vetra. Tento posun v maďarskom politickom systéme mnohí hodnotia ako obrovský pokrok oproti minulosti, i keď to hneď nie sú dajako rozveselení predstavitelia menšín. Napriek tomu si mnohí spoluobčania kladú otázku, či by sa takýto systém nedal zaviesť a uplatniť aj u nás. Treba otvorene povedať, že by to bolo veľmi ťažké. Veď kto by si u nás trúfal spravodlivo rozhodnúť, či takýto jeden Slovák v parlamente by mal byť zo strany Most-Híd, alebo rovno zo Strany maďarskej komunity?
Slovák v parlamente bude bez hlasu
2. apríla 2014 - (Ivan Drábek - Pravda)
http://spravy.pravda.sk/svet/clanok/313473-slovak-v-parlamente-bude-bez-hlasu/
Šéf Celoštátnej slovenskej samosprávy Ján Fuzik by sa musel vzdať doterajšej funkcie, ak by chcel zaujať miesto v maďarskom parlamente. Pre málo zaregistrovaných slovenských voličov môže byť nanajvýš národnostným hovorcom.
Brány maďarského parlamentu sa prvý raz formálne otvárajú aj pre zástupcov trinástich uznaných etnických menšín. A hoci do volieb zostávajú ešte štyri dni, už vopred je jasné, že žiadnej z nich sa novým „zvýhodneným” spôsobom nepodarí zvoliť si svojho poslanca. V zákonodarnom zbore ich tak bude zastupovať iba hovorca bez práva hlasu. Na to, aby Slováci a príslušníci ostatných menšín mohli voliť svojich národnostných poslancov, sa pre tento typ volieb museli zaregistrovať. Do uzávierky voličských zoznamov to spravilo len 1 321 Slovákov. Vďaka pozitívnej diskriminácii síce na zvolenie národnostného poslanca stačí iba štvrtina hlasov potrebných na zisk bežného mandátu, ani toto zvýhodnenie však Slovákom nedáva šancu na úspech. „Predpokladá sa, že menšiny by na zvolenie svojho poslanca potrebovali 22- až 25-tisíc hlasov, čo ani jedna národnosť nedokázala splniť. Nepodarilo sa to ani 600-tisíc Rómom či 250-tisíc Nemcom,” povedal pre Pravdu predseda Celoštátnej slovenskej samosprávy v Maďarsku (CSSM) Ján Fuzik.
Drahá registrácia
K slovenskej národnosti sa v Maďarsku hlási do 35-tisíc ľudí. Keď sa z tohto počtu odrátajú neplnoletí, tak všetci ostatní by sa teoreticky museli zaregistrovať na národnostné parlamentné voľby, aby si uchovali aspoň teoretickú šancu na zisk mandátu. Za túto registráciu sa však platí vysoká cena. Kto sa rozhodne hlasovať za národnostnú listinu, ten automaticky prichádza o možnosť výberu spomedzi politických strán. Do súboja vládneho Fideszu s opozičnými zoskupeniami tak môže zasiahnuť iba voľbou ich kandidátov v jednomandátových volebných obvodoch, čo je iba polovica váhy hlasu oproti ostatným voličom v Maďarsku. „Väčšina našich ľudí to vníma tak, že sa im nepridalo, ale ubralo právo,” vysvetľuje Fuzik malý záujem Slovákov o registráciu. Veľa na tom nezmenilo ani vyše dvadsať predvolebných fór, na ktorých šéf CSSM a líder päťčlennej kandidačnej listiny agitoval za registráciu. Sklamali ho pri tom verejnoprávne médiá v Maďarsku, ktoré viedli aktívnu kampaň za volebnú registráciu zahraničných krajanov, čerstvých držiteľov občianstva materskej krajiny, a národnostné menšiny v Maďarsku ponechali nepovšimnuté svojmu osudu.
Právo iba na papieri
http://www.oslovma.hu/index.php/sk/politika/150-politika2-politika2/1124-bojkotujme-narodnostnu-as-parlamentnch-volieb
Na rozdiel od Fuzika publicista a básnik Imrich Fuhl, ktorý vo Valnom zhromaždení CSSM, akomsi samosprávnom parlamente Slovákov v Maďarsku, stojí na čele opozície, od začiatku vyzýval na bojkot registrácie do národnostných parlamentných volieb. Podľa neho však rozhodlo niečo iné. „Aj keby sme nevyzývali na bojkot, tak by sa oveľa viac Slovákov nezaregistrovalo,” hovorí pre Pravdu. „Je to nečistá hra. Jej podstatou je, aby sme mali všetko - nie však v praxi, ale viac-menej iba na papieri,” kritizuje alibizmus podľa Budapešti príkladnej národnostnej politiky Maďarska. Národnostné povedomie príslušníkov menšín v Maďarsku podľa Fuhla po mnohých asimilačných vlnách nie je také silné, aby sa preň vzdali možnosti ovplyvniť mocenské pomery v parlamente. Veď od tých závisia ich dane, výška platu, dôchodku, pracovné príležitosti, ceny potravín či úroveň školstva a zdravotníctva. „Parlamentné zastúpenie národnostných menšín by sa nemalo riešiť na úkor uplatňovania základných politických práv ich príslušníkov,” zdôrazňuje. Fuhl má vážne výhrady aj k tomu, že kandidátov na národnostných poslancov deleguje celoštátna samospráva danej národnosti, pričom voliči nemajú k dispozícii ani preferenčné hlasy, aby ovplyvnili poradie na listine. „To nie sú voľby, ale hlasovanie bez možnosti výberu,” namieta.
Zo zastúpenia je práca
Nový model národnostných parlamentných volieb presadila vláda Viktora Orbána, ktorá prišla k moci pred štyrmi rokmi. Zbavila sa tak jedného starého restu predchádzajúcich vlád, ktorým v uplynulých dvoch desaťročiach maďarský ústavný súd i slovenskí politici opakovane pripomínali, že národnostné menšiny, uznané za štátotvorné, stále nemajú vytvorené podmienky na svoje ústavou zaručené parlamentné zastúpenie. Nová, Orbánom presadená ústava už nehovorí o „parlamentnom zastúpení”, ale len o práve „zúčastniť sa na práci parlamentu”. „My sme sa proti tomu ozývali, ale márne,” hovorí Fuzik. „Ani zákon, ktorý určuje spôsob voľby národnostných poslancov, sme na pripomienkovanie nedostali,” dodáva. Napriek tomu sa líder slovenskej kandidačnej listiny nazdáva, že nové právne normy sú krokom vpred. Aj keď kandidát na národnostného poslanca nedostane dosť hlasov na získanie plnohodnotného mandátu, na práci zákonodarného zboru sa bude môcť podieľať so štatútom hovorcu svojej menšiny. „V pléne Národného zhromaždenia síce nebude mať právo hlasu, dostane však kreslo v parlamentnom výbore pre menšiny, kde bude môcť aj hlasovať,” vysvetľuje Fuzik. Podľa šéfa Celoštátnej slovenskej samosprávy v Maďarsku jednou z prvoradých úloh národnostných hovorcov bude, aby dosiahli prepracovanie súčasných pravidiel parlamentného zastúpenia národností. „Ak ani jedna národnosť si nedokáže zvoliť poslanca, tak potom je problém v systéme, ktorý treba opraviť,” zdôraznil.
Registrovaní národnostní voliči: - Slováci: 1 318, - Chorváti: 1 627, - Nemci: 15 289, - Rómovia: 15 484 (31. marca 2014 - valasztas.hu)
Poslanca v parlamente MR nebudú mať Slováci, ale asi ani iné menšiny
5. apríla 2014 - (tasr)
Slovenská menšina žijúca v Maďarsku nebude mať plnoprávneho parlamentného poslanca - takého však zrejme nebude mať ani jedna z 13 registrovaných národnostných menšín v Maďarsku. Konštatoval to pre TASR pred nedeľňajšími parlamentnými voľbami predseda Celoštátnej slovenskej samosprávy v Maďarsku (CSSM) Ján Fuzik. Ako dodal, vyplýva to údajov Národného volebného úradu (NVI) o registrácii, ktorú príslušníci menšín museli v prípade záujmu o národnostné voľby absolvovať. K získaniu plnoprávneho poslaneckého mandátu by podľa jeho slov bolo potrebných 20-25-tisíc hlasov. V prípade nižšieho počtu hlasov budú mať menšiny možnosť delegovať v parlamente tzv. národnostného hovorcu. „My sme už dávnejšie tvrdili, že nový systém nedáva reálne šance, ale v každom prípade to bude kvalitatívne nová možnosť. Budeme mať aspoň parlamentného hovorcu, ktorý bude disponovať v parlamente viacerými právami, s výnimkou hlasovacieho práva v pléne. Národnostní hovorcovia budú členmi výboru parlamentu pre národnostné menšiny, kde už hlasovacie právo ale budú mať,” zdôraznil Fuzik. „My sme už vlastne volili tým, že sme sa zaregistrovali na národnostné voličské zoznamy. Zaregistrovaní môžu odovzdať jeden hlas len na národnostnú listinu na úkor celoštátnej straníckej listiny, pričom majú k dispozícii druhý hlas, ktorý môžu použiť na voľbu kandidáta v jednomandátových obvodoch,” spresnil predseda CSSM. Z príslušníkov slovenskej menšiny, ku ktorej sa v Maďarsku hlási do 35-tisíc ľudí, sa podľa NVI zaregistrovalo zhruba 1300: tí sa už teda rozhodli, že budú voliť národnostnú listinu na úkor možnosti voľby spomedzi politických strán. „Rómov sa zaregistrovalo takmer 20-tisíc, to však ešte neznamená, že všetci svoj hlas aj odovzdajú, ale u tejto menšiny je ešte aspoň matematická šanca získať menšinový poslanecký mandát. Nemci majú zhruba 15-tisíc registrovaných voličov, čo znamená, že ani oni nebudú mať šancu získať takýto mandát, pričom rómska a nemecká sú najväčšie menšinové spoločenstvá v Maďarsku,” podotkol Fuzik. „Politika sa bude musieť nad týmto veľmi vážne zamyslieť a ja si myslím, že jednou z dôležitých úloh národnostných hovorcov v parlamente bude presadiť to, aby sa tento zákon zmenil v prospech národností, aby sa takéto voľby, v ktorých prakticky nemáme šance, ešte raz nekonali,” uzavrel Ján Fuzik. Národnostné menšiny v Maďarsku čakajú už vyše 20 rokov na možnosť, aby mohli prostredníctvom volieb delegovať svojho národnostného poslanca do parlamentu. Aktuálnou zmenou maďarskej ústavy a volebného zákona sa však nenaplnili očakávania menšín na plnoprávne parlamentné zastúpenie. Na fóre 17. januára v Mlynkoch s bývalým maďarským ombudsmanom Jenőm Kaltenbachom sa väčšina prítomných účastníkov srbskej, nemeckej a slovenskej národnosti zhodla na tom, že ponúkaný spôsob parlamentného zastúpenia menšín je nedostatočný a nefunkčný.
World Press Photo východu
http://www.webjournal.sk/clanok/4937/world-press-photo-vychodu
Slovak Press Photo
http://www.slovak-press-photo.sk
Slováci a Maďari - Nepoznáme sa /?/
Novinárske „finty“ - Mária Vrabec a Štefan Hríb
http://www.webjournal.sk/clanok/4901/nepozname-sa
Jedna totalita strieda druhú
Táto kniha je trpkou výpoveďou každej doby a každého režimu...
http://www.webjournal.sk/clanok/4942/jedna-totalita-strieda-druhu
George Orwell: Zvieracia farma
http://referaty.aktuality.sk/george-orwell-zvieracia-farma/referat-31
Predseda ÚSŽZ Igor Furdík na akte odhalenia busty Ondrejovi L. Áchimovi v Budapešti
http://www.uszz.sk/sk/stranka/3086/igor-furdik-na-akte-odhalenia-busty-ondrejovi-l-achimovi-v-budapesti
Zákon o občianstve pripravil o slovenský pas 769 ľudí
http://www.teraz.sk/slovensko/obcianstvo-zakon-strata/80235-clanok.html
Slováci v zahraničí 30 - Kniha pyšná obsahom i autormi
Jubileum hodné posolstva zborníka - „Istejšie je tmu zaháňať, ako v nej blúdiť...“
http://www.slovenskezahranicie.sk/sk/blog/46/slovaci-v-zahranici-30-jubileum-hodne-posolstva-zbornika
Slovenské divadlo Vertigo z Budapešti hosťuje v Bratislave
http://www.slovenskezahranicie.sk/sk/krajania-informuju/636/slovenske-divadlo-vertigo-z-budapesti-hostuje-v-bratislave
Divadelná hra Dušana Širokého „Keď dozrel čas“
https://www.facebook.com/media/set/?set=a.524838560948458.1073741882.147596498672668&type=3
Hra Kataríny Mišíkovej Hitzingerovej Zabudla som
https://www.facebook.com/media/set/?set=a.387381151360867.1073741826.147596498672668&type=1
Beseda s Rudom Fraňom v Štúrove
Tri hodiny pútavého slova - Pod Pilíšom, tam je (aj) krásny slovenský svet... - Jánošík ako autorov prelom
http://www.slovenskezahranicie.sk/sk/krajania-informuju/623/pod-pilisom-tam-je-aj-krasny-slovensky-svet
Liturgický preklad sv. Písma je na internete
http://www.slovenskezahranicie.sk/sk/krajania-informuju/630/liturgicky-preklad-sv-pisma-je-na-internete
Najkrajšie kraslice v Dolnom Kubíne
http://www.oravalive.sk/2014/04/01/najkrajsie-kraslice-vystavia-v-dolnom-kubine/
Slováci v Maďarsku
http://www.sulinet.hu/oroksegtar/data/magyarorszagi_nemzetisegek/szlovakok/slovaci_v_madarsku/flash1/flash1.htm
Slovákmi obývané obce a mestá v Maďarsku
https://www.facebook.com/photo.php?fbid=565333803565600&set=a.165789530186698.33779.147596498672668&type=1&relevant_count=1
Situačná správa ÚSŽZ
http://www.oslovma.hu/index.php/sk/dokumenty/176-dokumenty1/826-slovaci-v-maarsku-situana-sprava-usz
Bytostné otázky Slovákov v Maďarsku
http://www.oslovma.hu/index.php/sk/politika/153-politika1-politika1/1038-a-kormo-bytostne-otazky-slovakov-v-maarsku-i
Zmiešané komisie /aj/ pre Slovákov v Maďarsku
http://www.oslovma.hu/index.php/sk/dokumenty/176-dokumenty1/1110-zmieane-komisie-aj-pre-slovakov-v-maarsku
Slováci v Maďarsku - Historické súvislosti
http://www.oslovma.hu/index.php/hu/nazory/160-nazory3-nazory3/1107-slovaci-v-maarsku-historicke-suvislosti
Poznámky k demografii Slovákov v Maďarsku
http://www.oslovma.hu/index.php/sk/archiv/187-archiv-historia-archiv-historia/573-poznamky-k-demografii-slovakov-v-maarsku
Slovensko a Slováci v Maďarsku
http://www.oslovma.hu/index.php/sk/nazory/160-nazory3-nazory3/869-jozef-schwarz-slovensko-a-slovaci-v-maarsku
Mapa slovenskej ľudovej výšivky
http://www.g-base.com/sk/mapbox/SlovenskaVysivka.html
Slovenčina ľahko, rýchlo a úplne bezplatne - www.slovake.eu
(cz) - Naučte se slovensky
(de) - Lernen Sie die Sprache
(en) - Learn Slovak
(eo) - Lernu la lingvon
(es) - Aprenda eslovaco
(fr) - Apprenez le slovaque
(hu) - Tanuljon meg szlovákul
(lt) - Mokykitės kalbos
(pl) - Naucz się języka słowackiego
(ru) - Выучите язык
(sk) - Naučte sa po slovensky
Slovenčina ako cudzí jazyk - www.e-slovak.sk
e-learningový kurz slovenčiny pre cudzincov
Naučte sa po slovensky online a zadarmo: www.slovake.eu/hu
Páči sa mi to - oslovma.hu - facebook.com/oslovma